ΜΠΕΡΓΚ:Τα ντέρμπι παραμένουν πάντα μεγάλα παιχνίδια – Athlitiki\nΜΠΕΡΓΚ:Τα ντέρμπι παραμένουν πάντα μεγάλα παιχνίδια\nΟ Χένινγκ Μπεργκ μίλησε στην ιστοσελίδα της Ομόνοιας για το ντέρμπι της Κυριακής με την Ανόρθωση, που θα διεξαχθεί την ερχόμενη Κυριακή στο ΓΣΠ.\nΟ Νορβηγός περιμένει ότι το ματς δεν θα έχει διαφορά σε σχέση με τα προηγούμενα ντέρμπι ανάμεσα στις δύο ομάδες, είπε ότι η ομάδα του πρέπει να φτάσει κοντά στο καλύτερο επίπεδο απόδοσής της, μίλησε για τη νίκη εις βάρος του Ολυμπιακού και την εμφάνιση, ενώ εκθείασε και τον Ιωάννη Κούσουλο.\nΑναλυτικά οι ερωτήσεις και οι απαντήσεις όπως έγιναν στο βίντεο ανάμεσα στο γραφείο Τύπου των πρασίνων και τον Μπεργκ:\nΕντός έδρας ντέρμπι απέναντι στην Ανόρθωση. Πώς το περιμένεις;\n«Όπως σε κάθε φορά, θα είναι ένα δύσκολο και σκληρό παιχνίδι».\nΤο γεγονός ότι παίζουμε για τη φάση πλέι όφ, πιστεύεις ότι θα δώσει διαφορετικό χαρακτήρα στο παιχνίδι;\n«Θεωρώ θα είναι περίπου το ίδιο σχετικά με την απόδοση, λόγω του ότι υπάρχει πάντα ο ανταγωνισμός. Τα ντέρμπι είτε είναι για τα πλέι οφ είτε για την κανονική διάρκεια, παραμένουν μεγάλα παιχνίδια. Πιστεύω θα είναι το ίδιο όπως πριν».\nΠοια πιστεύεις είναι τα κύρια σημεία για να κερδίσουμε αυτό τον αγώνα;\n«Πρέπει να είμαστε κοντά στο καλύτερό μας επίπεδο. Κάθε φορά που παίζουμε απέναντι στην Ανόρθωση, είναι κλειστό το παιχνίδι. Πρέπει να είμαστε έτοιμοι».\nΤι κρατάς από το τελευταίο παιχνίδι με τον Ολυμπιακό;\n«Πιστεύω τα πήγαμε πολύ καλά στο δεύτερο ημίχρονο. Θεωρώ είχαμε ένα καλό ξεκίνημα στον αγώνα. Στο πρώτο ημίχρονο δεν ήμασταν όσο καλοί θα έπρεπε, αλλά δεν θα είμαστε τέλειοι για 90 λεπτά σε κάθε αγώνα. Πετύχαμε ένα ωραίο γκολ, είχαμε μερικές καλές ευκαιρίες και κάποιες άλλες προϋποθέσεις που θα μπορούσαν να γίνουν μεγάλες φάσεις. Γενικά είμαστε ευχαριστημένοι με τη νίκη και ως ένα σημείο με την απόδοση».\nΥπέροχο γκολ και πολύ καλή απόδοση από τον Κούσουλο, ο οποίος ψηφίστηκε ως MVP του αγώνα. Πώς το σχολιάζεις;\n«Παίζει πολλά παιχνίδια για εμάς τώρα. Είναι σημαντικός παίκτης για την ομάδα, κάνει καλή δουλειά και χρειάζεται να συνεχίσει να δουλεύει σκληρά και να είναι συγκεντρωμένος στο παιχνίδι του. Εφόσον το κάνει αυτό, είναι καλός ποδοσφαιριστής».\nΣε αυτό το στάδιο του πρωταθλήματος το αποτέλεσμα έχει μεγαλύτερη σημασία από την απόδοση;\n«Θεωρώ δεν υπάρχει καμία διαφορά τώρα σε σχέση με το πρώτο παιχνίδι πρωταθλήματος. Τα αποτελέσματα είναι πάντα τα πιο σημαντικά. Γνωρίζουμε ότι όσο καλύτερα αποδίδουμε, έχουμε καλύτερες πιθανότητες να έχουμε καλά αποτελέσματα».


Αιολικά του Takis στο Μέγαρο Μαξίμου & στην Εθνική Πινακοθήκη | CultureNow.gr\nCULTURENOW / 12-04-2021 / 19:02\nTα Αιολικά του Takis, η ιστορική σειρά κινητικών έργων του γλύπτη κοσμούν πλέον το Μέγαρο Μαξίμου και την Εθνική Πινακοθήκη.\nTα Αιολικά (Σινιάλα) του Takis αποτελούν μια βασική ιστορική σειρά κινητικών έργων του γλύπτη. Πρόκειται για κάθετους μεταλλικούς άξονες, οι οποίοι συγκρατούν στις άκρες της κορυφής τους μεγάλα ημισφαίρια ή άλλους σχηματισμούς που περιστρέφονται με τη δύναμη του αέρα. Έχουν παρουσιαστεί σε μεγάλες και σημαντικές εκθέσεις ανά τον κόσμο.\nΣας παραθέτουμε μέρος του λόγου του Frederic Mitterand, τέως Υπουργού Πολιτισμού και Επικοινωνίας της Γαλλίας, επί τη ευκαιρία των εγκαινίων της έκθεσης με Αιολικά του γλύπτη Takis στο Palais Royal στο Παρίσι το 2011.\nΤα κίνητρα για μια σκέψη μουσική παγκοσμίως.”


**** RENAISSANCE WASHINGTON, DC DOWNTOWN HOTEL, ΟΥΆΣΙΝΓΚΤΟΝ ****\nΤο μοναδικό Renaissance Washington Dc Downtown Hotel 4-αστέρων βρίσκεται σε εμπορική περιοχή περίπου 20-λεπτά με τα πόδια από U Street . Το ξενοδοχείο άνοιξε το 1989, και προσφέρει καταλύματα σε κτήριο με 16 ορόφους σχεδιασμένο σε κλασικό στιλ.\nΟι επισκέπτες θα απολαύσουν υπέροχη τοποθεσία στην καρδιά της Ουάσινγκτον. Οι επισκέπτες μπορούν να βρουν το κέντρο της Ουάσινγκτον σε απόσταση μόλις 20-λεπτά με τα πόδια από το κατάλυμα.\nΤο Renaissance Washington Dc Downtown Hotel είναι κατάλυμα στην Ουάσινγκτον που διαθέτει 807 δωμάτια και παρέχει Wi-Fi, τηλεόραση με πολλά κανάλια, γκαρνταρόμπα, λάπτοπ και πρέσα παντελονιών. Οι επισκέπτες μπορούν να βρουν σεσουάρ, προϊόντα περιποίησης και μπουρνούζια σε κάθε μπάνιο.\nΤο πρωί σερβίρεται πρωινό με μπουφέ στο μπαρ. Μεγάλη ποικιλία πιάτων αμερικανικής κουζίνας σερβίρεται στο λόμπι-εστιατόριο. Οι επισκέπτες θα χαλαρώσουν στο καφέ-μπαρ που σερβίρει αναζωογονητικά ποτά.\nΤο ξενοδοχείο βρίσκεται σε απόσταση 5 λεπτών με τα πόδια από τη στάση του λεωφορείου 7th St. NW And H St. NW και 250 μέτρων από το σταθμό του μετρό Gallery Place–Chinatown. Χάρη στην απόσταση 10 χλμ από το αεροδρόμιο Reagan Washington National, διατίθεται γρήγορη πρόσβαση στο Renaissance Washington Dc Downtown Hotel.\nΟι ταξιδιώτες θα χρησιμοποιήσουν μηχάνημα ανάληψης μετρητών, περίπτερο και αποθήκευση αποσκευών καθώς και επαγγελματική γωνιά, αίθουσα συνεδριάσεων και υπηρεσίες φαξ/φωτοτυπικού.\nΤο κατάλυμα προσφέρει σπα lounge, δωμάτιο θεραπείας και δωμάτιο με ατμόλουτρο (σάουνα) καθώς και μασάζ σε όλο το σώμα, μασάζ πλάτης και απολέπιση σώματος. Το Renaissance Washington Dc Downtown Hotel προσφέρει γυμναστήριο και κέντρο φίτνες για την ευεξία των επισκεπτών.\nRenaissance Washington, Dc Downtown Hotel, Ηνωμένες Πολιτείες της Αμερικής\nΞενοδοχείο Best Western Plus Brice Garden ****, Νίκαια\nΞενοδοχείο La Malmaison Boutique ****, Νίκαια\nΞενοδοχείο Splendid & Spa ****, Νίκαια\nΞενοδοχείο Univers ***, Νίκαια\nΞενοδοχείο Nh Gate One ****, Μπρατισλάβα\nΞενοδοχείο Mj And ***, Cebu\nΞενοδοχείο Falkensteiner ****, Μπρατισλάβα\nΞενοδοχείο Gaia **, Ρίμινι\nΞενοδοχείο Tower *****, Ρέυκιαβικ\nΞενοδοχείο Suits ***, Αττάλεια\nΞενοδοχείο Comfort Boersparken ***, Όσλο\nΞενοδοχείο Deja Vu Kaleici ***, Αττάλεια\nBed and Breakfast Casa Mancini, Ρίμινι\nΞενοδοχείο Galeria **, Μπρατισλάβα\nΞενοδοχείο Fab Guest ***, Μπράιτον\nΞενοδοχείο Agatka ****, Μπρατισλάβα\nΞενοδοχείο White House ****, Βηρυτός\nΘέρετρο Plantation Bay And Spa *****, Cebu\nΞενοδοχείο Akra V ***, Αττάλεια\nΞενοδοχείο S Hotel And Residences **, Cebu


Κραυγές κινδύνου από Αμερικανικά ΜΜΕ: «Σταματήστε την Τουρκία πριν να είναι αργά» - Unban\nHomeΓεωπολιτικήΚραυγές κινδύνου από Αμερικανικά ΜΜΕ: «Σταματήστε την Τουρκία πριν να είναι αργά»\n16 Φεβρουαρίου 2018 cpleader Γεωπολιτική Δεν επιτρέπεται σχολιασμός στο Κραυγές κινδύνου από Αμερικανικά ΜΜΕ: «Σταματήστε την Τουρκία πριν να είναι αργά»\n«Σταματήστε την Τουρκία πριν να είναι αργά» – «Κρούουν» τον «κώδωνα» του κινδύνου τα αμερικανικά ΜΜΕ ότι πρέπει άμεσα να μπει ένα όριο στην τουρκική ασυδοσία καθώς πλέον μετά την εισβολή της Τουρκίας στη Συρία, η αδιανόητη προοπτική μιας άμεσης σύγκρουσης μεταξύ αμερικανικών και τουρκικών δυνάμεων έχει καταστεί ανησυχητικά πιθανή!\nΦυσικά η αντίδραση αυτή των αμερικανικών ΜΜΕ αποκτάει ιδιαίτερη σημασία αφού μόλις προ ολίγων ημερών η Τουρκία επιχείρησε να δημιουργήσει πολεμικό επεισόδιο με την Ελλάδα.Δεν είναι μόνο ανεξέλεγκτη, πάνω απόλα είναι επικίνδυνη και είναι επικίνδυνη συνολικά.\nΔεν είναι ζήτημα Ερντογάν η επιθετικότητά της. Και οι Κεμαλιστές να ήταν πάνω, πάλι τα ίδια θα γινόντουσαν. Άλλωστε τα Ίμια τα «γκριζάρισαν» πρώτοι οι Κεμαλιστές το 1996.\nTo defenseone έχει άρθρο του με χαρακτηριστικό τίτλο «σταματήστε την Τουρκία τώρα». Μάλιστα όπως αναφέρει η εκστρατεία στην Αφρίν αποκάλυψε «σκληρές αλήθειες για τους Αμερικανούς διαμορφωτές πολιτικής».\nΥλοποιώντας μια στενή συμμαχία με τους Κούρδους του YPG οι Τούρκοι είναι διαθέσιμοι να συμμαχήσουν με οποιαδήποτε ισλαμιστική ομάδα για να το αποτρέψουν. Για αυτούς η μη ίδρυση κουρδικού κράτους είναι προτεραιότητα.\n«Οι ΗΠΑ δεν έχουν τίποτα να κερδίσουν με το να επιτρέψουν στην Τουρκία να συνεχίσει τους βομβαρδισμούς στην Αφρίν ατιμώρητη. Εάν πετύχει η εισβολή της και επιβληθεί η ‘ζώνη ασφαλείας’ της τότε θα είναι εφικτό για τις al-Qaeda και ISIS, να επιμηκύνουν τον πόλεμο και να οδηγήσουν στην προσφυγιά χιλιάδες ανθρώπους προκαλώντας αποσταθεροποιητικά αποτελέσματα για ΗΠΑ και Ευρώπη.\nΟ πραγματικός κίνδυνος θα προκύψει, όμως, εάν ο Τούρκος Πρόεδρος Ερντογάν πραγματοποιήσει τις επανειλημμένες υποσχέσεις του να βαδίσει ανατολικά προς την κουρδική πόλη Μανμπίτζ, η οποία ελέγχεται από τους Κούρδους και από αμερικανικές δυνάμεις όπως αναφέρει το Politico και έχει μεταφράσει το slpress.gr\nΤο μόνο αποτέλεσμα που έχει αυτό είναι να αυξάνει την όρεξή του να ρισκάρει και συνεπώς αυξάνει το ενδεχόμενο σύγκρουσης. Η Άγκυρα πρέπει να κατανοήσει τις καταστρεπτικές συνέπειες της επίθεσης στο Μανμπίτζ και η Ουάσιγκτον πρέπει να είναι έτοιμη να αντιδράσει.\nΑν και απερίσκεπτη, μια τουρκική επίθεση εναντίον του Μανμπίτζ θα ήταν σύμφωνη με την συνήθη αδιαφορία του Ερντογάν για τη συμμαχία που έχει δεσμεύσει τις δύο χώρες από το 1950. Η Τουρκία, υπό τον Ερντογάν, πραγματοποίησε μία από τις μεγαλύτερες καταγεγραμμένες προσπάθειες να βοηθήσει το Ιράν να παραβιάσει τις διεθνείς κυρώσεις.\nΤα τουρκικά ΜΜΕ δημοσίευσαν χάρτες μυστικών βάσεων των ΗΠΑ στη Συρία. Οι τουρκικές αρχές συνέλαβαν έναν Αμερικανό πάστορα, έναν υπάλληλο της NASA και δύο Τούρκους υπάλληλους του υπουργείου Εξωτερικών των ΗΠΑ με ψευδείς κατηγορίες. Τους κράτησαν ως de facto ομήρους.\nΉταν ο πρόεδρος ασαφής, ή οι Τούρκοι είχαν επιλεκτική ακοή; Ή, όπως φαίνεται πιθανότερο, πρόκειται για συνδυασμός των δύο. Το αποτέλεσμα, πάντως, είναι αποσταθεροποιητικό. Δυστυχώς, η έλλειψη σαφούς μηνύματος της Ουάσιγκτον ενίσχυσε την πεποίθηση του Ερντογάν ότι οι ΗΠΑ δεν θα στραφούν εναντίον του.\nΗ Ουάσινγκτον πρέπει να εξηγήσει με σαφήνεια και ρητά τις συνέπειες που θα προκύψουν για την Τουρκία εάν επιτεθεί σε θέσεις όπου βρίσκονται τα αμερικανικά στρατεύματα. Αυτό θα πρέπει να λάβει τη μορφή μιας σκληρής στάσης, συγκρίσιμης με στάσεις που χαρακτήρισαν τις ρωσοτουρκικές σχέσεις τα τελευταία χρόνια.\nΘα μπορούσαν τουλάχιστον να είναι κυρώσεις που στοχεύουν την τουρκική αμυντική βιομηχανία, τον χρηματοπιστωτικό τομέα και ενδεχομένως αξιωματούχους που συνδέονται με τη διαφθορά, η οποία ήδη δικαιολογείται από την αγορά των ρωσικών S-400. Πρέπει, επίσης, να συμμετάσχει και το Ισραήλ σε κυρώσεις, που θα πρέπει να βρίσκονται στο τραπέζι.\nΑυτές οι εκτιμήσεις θα πρέπει να λαμβάνουν δεόντως υπόψη τις νόμιμες ανησυχίες της Τουρκίας όσον αφορά την ασφάλειά της από τους Κούρδους της Συρίας. Επίσης πρέπει οι ΗΠΑ να προσφερθούν να βοηθήσουν στην επανέναρξη των διαπραγματεύσεων μεταξύ Τουρκίας και Κούρδων.


Aλλος Τρόπος Εκφρασης! Γεώργιος Βελλιανίτης Διαδικτυακή Γέφυρα των Απανταχού Ελλήνων.: ΠΟΣΙΜΟ ΝΕΡΟ ΑΠΟ ΤΟΝ ΑΕΡΑ\nΗ συσκευή κατασκευάστηκε από την εταιρεία Klimatec και σε αντίθεση με την προηγούμενη εφεύρεση που αναφέραμε στον πρόλογο η συγκεκριμένη προορίζεται για να τοποθετηθεί μέσα σε ένα κλειστό χώρο και όχι στην οροφή ενός σπιτιού( αν και υπάρχει και αυτή η δυνατότητα). Η συσκευή ονομάζεται Klimatec Base 1 AirWater και μοιάζει με τους ψύκτες που συναντάμε πολύ συχνά σε γραφεία και δημόσιους χώρους, μόνο που λείπει το δοχείο με το νερό στην κορυφή.\nΤο αξιοθαύμαστο είναι ότι μπορεί να παράγει καθημερινά μέχρι και 19 λίτρα νερού από την ατμόσφαιρα του χώρου στον οποίο βρίσκεται. Βέβαια η ποσότητα του νερού που συγκεντρώνεται σε σχέση με την εφεύρεση η οποία τοποθετείται στην οροφή του σπιτιού είναι σαφώς μικρότερη, αλλά μπορεί να βρει εφαρμογή σε πολλούς χώρους και χωρίς ιδιαίτερη εγκατάσταση. Το νερό που παράγεται περνάει από ένα φίλτρο άνθρακα το οποίο αναλαμβάνει να συγκρατήσει όλους τους πιθανούς ρύπους που υπάρχουν στο νερό που συγκεντρώνεται. Στη συνέχεια υπεριώδης ακτινοβολία αναλαμβάνει να το απολυμάνει σκοτώνοντας όλα τα παθογόνα μικρόβια κάνοντάς το ασφαλές για άμεση χρήση.\nΓια να κατανοήσουμε την διαδικασία, κάτι ανάλογο μπορείτε να παρατηρήσετε όταν βάζετε σε λειτουργία το κλιματιστικό σας τους θερινούς μήνες, και αρχίζει να στάζει νερό από τον σωλήνα στο εξωτερικό του σπιτιού. Ουσιαστικά ο αέρας που υπάρχει στον χώρο που κλιματίζεται περνάει μέσα από την εσωτερική μονάδα του κλιματιστικού όπου ψύχεται και οι υδρατμοί της ατμόσφαιρας υγροποιούνται, οι οποίοι κατόπιν οδηγούνται στο σωλήνα στο εξωτερικό του σπιτιού σας.\nΓια να επιστρέψουμε όμως στο θέμα του άρθρου, η συσκευή δεν σταματάει εδώ. Όπως όλοι οι ψύκτες τέτοιου τύπου μπορεί να παράγει όχι μόνο κρύο νερό αλλά και ζεστό. Επίσης ενσωματώνει και ένα μικρό ψυγείο όπου μπορείτε να τοποθετήσετε μερικά αναψυκτικά.\nΕπειδή η όλη διαδικασία είναι ευνόητο ότι απαιτεί ενέργεια, η εταιρεία έχει κατασκευάσει και ένα τέτοιο μηχάνημα το οποίο όμως μπορεί να συνδεθεί με ένα ηλιακό πάνελ το οποίο θα το τροφοδοτεί με την απαιτούμενη ενέργεια.\nΠρος το παρόν δεν έχει ανακοινωθεί η τιμή της συσκευής, αν και κρίνοντας από τα χαρακτηριστικά θα αποτελέσει μια ιδανική λύση για διάφορους χώρους όπως δημόσιους, ώστε να παρέχει σταθερά μια ποσότητα νερού χωρίς την χρήση ανταλλακτικών φιαλών , και ρεύματος. Αν μάλιστα συνδυαστεί και με την ηλιοφάνεια της χώρας μας, θα μπορούσε να αποτελέσει τον οικολογικότερο τρόπο παροχής νερού.


Power of Love: Πρώην παίκτρια κατεβαίνει υποψήφια Δημοτική Συμβουλος – Skalistiri News\nPower of Love: Πρώην παίκτρια κατεβαίνει υποψήφια Δημοτική Συμβουλος\nΛίγες ημέρες έχουν μείνει μόνο για τις εκλογές που θα διεξαχθούν στις 26 Μαΐου. Έως τώρα έχουν ανακοινωθεί μεταξύ άλλων και πολλά ονόματα διασήμων που θα συμμετάσχουν στην εκλογική «μάχη». Απ’ ό,τι φαίνεται, και μία πρώην παίκτρια από το Power of Love αποφάσισε να δοκιμάσει κι αυτή με τη σειρά της, τις ικανότητές της στον πολιτικό «στίβο».\nΟ λόγος για την Κυριακή Τσανικίδη, η οποία εκτός από τη συμμετοχή της στο ριάλιτι της αγάπης, είχε λάβει μέρος και στο δεύτερο κύκλο του My Style Rocks.\nΗ ίδια πρόκειται να είναι υποψήφια με το συνδιασμό «Νέα Δύναμη» στον Δήμο Αχαρνών. Ο υποψήφιος Δήμαρχος, Παναγιώτης Γρηγοριάδης, ανακοίνωσε πριν μερικές μέρες, μέσα από την προσωπική του σελίδα στο Facebook, την ένταξή της στο ψηφοδέλτιό του.\nΤο μήνυμα της Κυριακής Τσανικίδη\nπρος τους πιθανούς ψηφοφόρους της\nΕιδικότερα, δημοσίευσε μια φωτογραφία της, στη λεζάντα της οποίας υπήρχε ένα μήνυμα που έστειλε η ίδια σε όλους τους πιθανούς ψηφοφόρους της.\nΤο μήνυμα αυτό έλεγε: Συνδημότισσες και συνδημότες, η Νέα Γενιά της πόλης των Αχαρνών, δίνει δυναμικό παρόν στις επερχόμενες δημοτικές εκλογές του Μαΐου, μέσα από τη δημοτική παράταξη «Νέα Δύναμη» με υποψήφιο Δήμαρχο τον Παναγιώτη Γρηγοριάδη. Η πόλη μας, μέσα στην οποία μεγαλώσαμε, έχει ανάγκη σήμερα όσο ποτέ, την συμμετοχή των νέων ανθρώπων που με τις ιδέες, το όραμα και την ικανότητά τους θα την οδηγήσουν στη θέση που της αξίζει! Ως Τομεάρχης Νέας Γενιάς και με τις γνώσεις που έχω αποκομίσει ως δημοσιογράφος, έχω καταθέσει κι εγώ με τη σειρά μου τις προτάσεις μου σχετικά με την στήριξη της νεολαίας του τόπου μας σε επαγγελματικό επίπεδο με τη δημιουργία νέων θέσεων εργασίας και τη λειτουργία γραφείων διασύνδεσης των νέων του δήμου Αχαρνών με επιχειρήσεις και φορείς. Απώτερος σκοπός μας είναι να αποκτήσει η νεολαία των Αχαρνών τη δική της φωνή που θα δώσει διεξοδικές λύσεις σε πολλά ζητήματα με τα οποία έρχονται αντιμέτωποι καθημερινά οι νέοι του τόπου μας. Στις δημοτικές εκλογές της 26ης Μαΐου σας ζητώ να με τιμήσετε με την ψήφο. Σας βεβαιώνω ότι θα σταθώ αντάξια της εμπιστοσύνης σας!


Guatapé: Τα 659 σκαλιά του παραδείσου\nΣτο Guatapé, μια μικρή πόλη της Κολομβίας, υπάρχει ένας εκπληκτικός\nμονολιθικός όγκος, που αποτελεί ένα από τα πιο γνωστά αξιοθέατα της περιοχής παγκοσμίως, με χιλιάδες τουρίστες να το επισκέπτονται κάθε χρόνο.\nΤο μόνο πρόβλημα είναι πως για να δουν οι επισκέπτες από κοντά το μνημείο, πρέπει να ανέβουν 659 σκαλιά, που ακολουθούν μια ζιγκ ζαγκ διαδρομή, καθώς υψώνονται κατά μήκος του βράχου.\nΜε ύψος 200 μέτρα, ο βράχος του Guatapé διαθέτει μια μοναδική θέα από την κορυφή του σε ένα τοπίο με λίμνη, που βρίσκεται από την άλλη πλευρά. Επιπλέον, για όσους θαρραλέους αποφασίσουν να ανέβουν την ατέλειωτη σκάλα, στην κορυφή υπάρχει και μια καντίνα για να τους ξεδιψάσει.\nΒέβαια, οι τουρίστες που επισκέπτονται το εν λόγω σημείο δεν φαίνεται να πτοούνται ιδιαίτερα από αυτήν τη δυσκολία της ανάβασης, μιας και είναι εντυπωσιασμένοι από την ιστορία του βράχου και θέλουν να ανέβουν στην κορυφή του.\nΗ δημιουργία του πηγαίνει εκατομμύρια χρόνια πίσω, ενώ στην αρχαιότητα λατρευόταν ως θεότητα από τους κατοίκους της περιοχής. Αργότερα, οι κάτοικοι του Guatapé και του El Peñón διεκδίκησαν την ιδιοκτησία του και μάλιστα οι πρώτοι, θέλοντας να τον κατακτήσουν, άρχισαν να γράφουν επάνω του με τεράστια, λευκά γράμματα τα ονόματά τους.\nΌμως τελικά σταμάτησαν στα δύο πρώτα γράμματα, που ήταν τα αρχικά της πόλης τους (GU), καθώς μόλις οι αντίπαλοί τους αντιλήφθηκαν τι συμβαίνει, έβαλαν τέλος στις προσπάθειές τους. Αδιαμφισβήτητα, πρόκειται για έναν μαγνήτη όλων τα δραστήριων ταξιδιωτών που λατρεύουν τους αρχαίους πολιτισμούς.


TTEN TV > Ζωντανή τηλεόραση. Τηλεόραση live. Διαδικτυακή τηλεόραση. Δείτε τηλεοπτικά κανάλια. Τηλεοραση μεσω ιντερνετ δωρεαν. Online TV.\nΖωντανή τηλεόραση > TV Κανάλια > Τρινιντάντ και Τομπάγκο > TTEN TV\nTTEN TV Ζωντανή μετάδοση\nTTEN TV 0/5 - 0 ψήφους\nΣχετικά με TTEN TV\nTTEN TV σχετικά με τα κοινωνικά δίκτυα:


Το καλύτερο γκολ της τιμής! (vid) - Sportsking.gr\nΤο καλύτερο γκολ της τιμής! (vid)\nH Σάλκε έχανε 6-0 στην έδρα της από τη Ρεάλ Μαδρίτης και ευτυχώς ήρθε ο Χούντελααρ να σώσει την τιμή των Γερμανών.\n27.02.2014 | 00:14\nΟι Γερμανοί είναι ένας υπερήφανος λαός.\nΚαι σίγουρα η “εξάρα” που γνώρισαν οι παίκτες της Σάλκε στην έδρα τους από εκείνους της Ρεάλ Μαδρίτης μόνο κάτι που ξεπλένεται εύκολα δεν είναι.\nΩστόσο, η γκολάρα του Κλάας Γιάν Χούντελααρ στο τέλος έκανε τους φίλους των “βασιλικών μπλε” να σκάσουν -έστω- ένα χαμόγελο.


Οι πρώτες μέρες του Στέφαν Σβαμπ - Forza Online News\nΘέματα 10 Αυγούστου 2020\tαπο Σταύρος Κόλκας\nΟ ΠΑΟΚ απέκτησε τον Στέφαν Σβαμπ και είναι λογικό ο Αυστριακός να αποτελεί το επίκεντρο του ενδιαφέροντος στη Πορταριά του Πηλίου, αλλά και στην επικαιρότητα του κλαμπ. Ο 29χρονός μέσος, προπονείται κανονικά με την ομάδα και πλέον μπορούμε να δώσουμε μία εικόνα του χωρίς περιθώρια να εκτεθούμε.\nΗ φήμη που τον συνόδευε από την χώρα της κεντρικής Ευρώπης ήταν ξεκάθαρη. Μία ισχυρή προσωπικότητα, ένας ηγέτης, ένας αθλητής που δεν κρύβεται.\nΗ αλήθεια είναι πως το πρώτα πράγμα που αναζητήσαμε, είναι να δούμε το κατά πόσο άμεσα θα λειτουργήσει με βάση τα όσα είχαμε ακούσει για αυτόν. Με δεδομένο το διάστημα προσαρμογής που χρειάζεται ένας αθλητής που αλλάζει περιβάλλον, ο Στέφαν Σβαμπ δεν φάνηκε να χρειάστηκε κάποιο μεγάλο.\nΜπήκε με το καλημέρα, δεν είχε κανένα θέμα να προσαρμοστεί με τις ασκήσεις σε όλα τα επίπεδα και το βασικότερο, δεν είχε πρόβλημα να επικοινωνήσει με τους νέους του συμπαίκτες.\nΣτις ασκήσεις έπαιξε παρτενέρ του Ομάρ Ελ Καντουρί αρχικά, μετά με τον Άντερσον Εσίτι, ενώ έδειξε πολύ ψύχραιμος απέναντι στο σκληρό παιχνίδι του Πόντους Βέρνμπλουμ, ο οποίος βαράει και τη μάνα του.\nΗ περίπτωση του Στέφαν Σβαμπ, βρίσκει απόλυτη εφαρμογή στα όσα εκφράζει η σχολή του. Σοβαρότητα σε όλα τα επίπεδα, επαγγελματισμός υψηλού επιπέδου, γνώση όλων των βασικών αρχών του αθλήματος, καλή αθλητική κατάσταση σε τρεξίματα και δύναμη. Δεν είναι τυχαίο πως οι παλαιότεροι των παρομοιάζουν με τον Ολιβιέ Σορλέν σε επίπεδο συμπεριφοράς και ποδοσφαιρικής βάσης. Ο Αυστριακός δείχνει πως είναι ο ορισμός της σταθεράς. Πως όταν θα παίζει, δεν θα φοβάσαι τις διακυμάνσεις του, τις μεταπτώσεις του. Θα ξέρεις ακριβώς τι είναι να σου δώσει.\nΈχοντας πολλά χρόνια να δούμε μέσο με αριστερό πόδι στην ομάδα – τελευταίος των Μοϊκανών, ο Πάμπλο Γκαρσία – το πρώτο πράγμα που σου κάνει αίσθηση είναι αυτό. Μία εικόνα, που είχαμε καιρό να δούμε.\nΟ Σβαμπ είναι ένας καθαρός κεντρικός χαφ. Και με τη δύναμη που χρειάζεται ο αμυντικός χαφ και με την τεχνική και την κάθετη κίνηση που χρειάζεται ένας πιο δημιουργικός εσωτερικός μέσος.\nΟι επαφές του με τη μπάλα είναι σίγουρες και αυτό που έκανε αίσθηση είναι πως οι πάσες του δεν είναι τόσο προβλέψιμες. Ψάχνει την αντίθετη στη φορά του σώματός του πάσα, αυτή που δεν μπορεί να περιμένει μία οργανωμένη άμυνα.\nΣτα ψηλά είναι καλός, μπαίνει δυνατά στις φάσεις, δεν φοβάται την επαφή με τον αντίπαλο. Και απ όσο φάνηκε με τις μονομαχίες με τον Βέρνμπλουμ, αντέχει και στο ξύλο.\nΣΥΓΚΡΙΣΗ ΜΕ ΜΑΟΥΡΙΤΣΙΟ\nΟ Στέφαν Σβαμπ είτε το θέλει είτε όχι, συγκρίνεται με τον Μαουρίτσιο επειδή σε πρώτη φάση αυτόν θα αντικαταστήσει. Όμως αν εξαιρεθεί η θέση που παίζουν και είναι η ίδια, τα χαρακτηριστικά τους είναι κάπως διαφορετικά.\nΟ Αυστριακός είναι παίκτης που προσπαθεί να παίξει πιο άμεσα, έχει περισσότερη δύναμη στο παιχνίδι του, πάει περισσότερο στην επαφή και στη μεγάλη πάσα.\nΟ Μαουρίτσιο ζούσε για το σετ παιχνίδι, είχε την ποιότητα να διαβάσει έξοχα ένα παιχνίδι όμως μεγαλώνοντας δεν είχε τα αθλητικά χαρακτηριστικά που χρειάζεται η ομάδα.\nΟ Σβαμπ ταιριάζει περισσότερο σε αυτό που θέλει να παίξει ο Φερέιρα, χωρίς αυτό να σημαίνει πως ο Μαουρίτσιο δεν ήταν καλός παίκτης και δεν προσέφερε πολλά στην ομάδα.


Προσθήκη του Gmail λογαριασμού μου στο Microsoft Outlook - CherryPlus Blog\nΞεκινώντας με Pop3\nΜπορείτε να ανακτήσετε τα μηνύματά σας στο Gmail με ένα πρόγραμμα-πελάτη ή μία συσκευή που υποστηρίζει το POP, όπως το Microsoft Outlook ή το Netscape Mail.\nΓια να ενεργοποιήσετε το POP στο Gmail:\nΚάντε κλικ στην επιλογή Ρυθμίσεις στην αρχή οποιασδήποτε σελίδας στο Gmail.\nΚάντε κλικ στην επιλογή Προώθηση και POP/IMAP\nΕπιλέξτε Ενεργοποίηση POP για όλα τα μηνύματα ή Ενεργοποίηση POP για τα μηνύματα που λαμβάνονται στο εξής.\nΕπιλέξτε την ενέργεια που θέλετε να εκτελούν τα μηνύματά σας στο Gmail αφού έχει γίνει πρόσβαση σε αυτά μέσω POP.\nΔιαμορφώστε το πρόγραμμα-πελάτη POP και κάντε κλικ στην επιλογή Αποθήκευση αλλαγών.\nΕάν δεν χρησιμοποιείτε ένα από τα παραπάνω προγράμματα-πελάτες ή συσκευές, παρέχουμε γενικές οδηγίες σχετικά με τη διαμόρφωση ορισμένων προγραμμάτων-πελατών παρακάτω. Εάν αντιμετωπίζετε δυσκολίες, προτείνουμε να επικοινωνήσετε με το τμήμα υποστήριξης πελατών του προγράμματος-πελάτη ηλεκτρονικού ταχυδρομείου που χρησιμοποιείτε, καθώς δεν έχουμε τη δυνατότητα να παρέχουμε βοήθεια για τα προγράμματα-πελάτες που δεν αναφέρονται παραπάνω.\nΟδηγίες τυπικής διαμόρφωσης:\nΔιακομιστής εισερχόμενης αλληλογραφίας (POP3) - απαιτείται SSL:\nΧρήση SSL: Ναι\nΔιακομιστής εξερχόμενης αλληλογραφίας (SMTP) - απαιτείται TLS ή SSL:\nΧρήση ελέγχου ταυτότητας: Ναι\nΘύρα για SSL: 465\nΛήξη χρονικού ορίου διακομιστή\nΜεγαλύτερη από 1 λεπτό, συνιστούμε 5\nΟνοματεπώνυμο ή εμφανιζόμενο όνομα:\nΌνομα λογαριασμού ή όνομα χρήστη:\nη πλήρης διεύθυνση ηλεκτρονικού ταχυδρομείου σας (μαζί με την κατάληξη @gmail.com ή @your_domain.com)\nο κωδικός πρόσβασής σας στο Gmail\nΑν δε χρησιμοποιείτε την πρόσφατη λειτουργία για τη λήψη αλληλογραφίας σε πολλά προγράμματα-πελάτες, βεβαιωθείτε ότι έχετε επιλέξει να μην αφήνετε μηνύματα στο διακομιστή. Οι ρυθμίσεις σας POP στις ρυθμίσεις του Gmail είναι αυτές που καθορίζουν εάν τα μηνύματα παραμένουν στο διακομιστή, επομένως αυτή η ρύθμιση στο πρόγραμμα-πελάτη σας δεν θα επηρεάσει τον τρόπο με τον οποίο το Gmail χειρίζεται την αλληλογραφία σας.\nΕάν το πρόγραμμα-πελάτης που χρησιμοποιείτε δεν υποστηρίζει τον έλεγχο ταυτότητας SMTP, δεν θα είναι δυνατό να αποστέλλετε μηνύματα μέσω του προγράμματος-πελάτη χρησιμοποιώντας τη διεύθυνση που διαθέτετε στο Gmail.\nΕάν αντιμετωπίζετε προβλήματα στην αποστολή μηνυμάτων αλλά έχετε επιβεβαιώσει ότι είναι ενεργή η κρυπτογράφηση για SMTP στο πρόγραμμα-πελάτη ηλεκτρονικού ταχυδρομείου που χρησιμοποιείτε, δοκιμάστε να διαμορφώσετε το διακομιστή SMTP σε διαφορετική θύρα (465 ή 587).\nΞεκινώντας με IMAP\nΕνεργοποιήστε το IMAP στις ρυθμίσεις σας Gmail:\nΚάντε κλικ στο εικονίδιο με το γρανάζι επάνω δεξιά και, στη συνέχεια, επιλέξτε Ρυθμίσεις.\nΚάντε κλικ στην επιλογή Προώθηση και POP/IMAP.\nΕπιλέξτε Ενεργοποίηση IMAP.\nΣημείωση: αυτή η ρύθμιση δεν είναι διαθέσιμη στην προβολή βασικού HTML του Gmail. Για να ενεργοποιήσετε το IMAP, χρησιμοποιήστε εναλλακτικά την κανονική προβολή. Μάθετε περισσότερα σχετικά με την κανονική προβολή και την προβολή βασικού HTML.\nΜπορείτε να χρησιμοποιήσετε τα ακόλουθα στοιχεία για να διαμορφώσετε το IMAP σε πολλά προγράμματα-πελάτες. Εάν αντιμετωπίζετε δυσκολίες, προτείνουμε να επικοινωνήσετε με το τμήμα υποστήριξης πελατών του προγράμματος-πελάτη ηλεκτρονικού ταχυδρομείου που χρησιμοποιείτε για περισσότερες οδηγίες -- δεν έχουμε τη δυνατότητα να παρέχουμε βοήθεια για τη διαμόρφωση προγραμμάτων-πελατών ηλεκτρονικού ταχυδρομείου που δεν αναφέρονται εδώ.\nΔιακομιστής εισερχόμενης αλληλογραφίας (IMAP) - απαιτείται SSL:\nΔιακομιστής εξερχόμενης αλληλογραφίας (SMTP) - απαιτείται TLS:\nsmtp.gmail.com (χρήση ελέγχου ταυτότητας)\nΧρήση STARTTLS: Ναι (ορισμένα προγράμματα-πελάτες το αναφέρουν ως SSL)\nη πλήρης διεύθυνση ηλεκτρονικού ταχυδρομείου που έχετε (μαζί με την κατάληξη @gmail.com) οι χρήστες των Εφαρμογών Google εισάγετε username@your_domain.com\nΣημειώστε ότι εάν το πρόγραμμα-πελάτης που χρησιμοποιείτε δεν υποστηρίζει τον έλεγχο ταυτότητας SMTP, δεν θα είναι δυνατό να αποστέλλετε μηνύματα μέσω του προγράμματος-πελάτη χρησιμοποιώντας τη διεύθυνση που έχετε στο Gmail.\nΕπίσης, εάν αντιμετωπίζετε προβλήματα στην αποστολή μηνυμάτων αλλά έχετε επιβεβαιώσει ότι είναι ενεργή η κρυπτογράφηση για SMTP στο πρόγραμμα-πελάτη ηλεκτρονικού ταχυδρομείου που χρησιμοποιείτε, δοκιμάστε να διαμορφώσετε τον διακομιστή SMTP σε διαφορετική θύρα: 465 ή 587.


Μια ιστορία θα σας πω για τον Ιστόριο της ΑΕΚ!\nBy angelidis on 10 Σεπτεμβρίου 2016 ΠΟΥ ΕΙΝΑΙ ΣΗΜΕΡΑ;\nΟ Λευτέρης Ιστόριος έγραψε τη δική του ιστορία στην ΑΕΚ…\nΓέννημα θρέμμα ΑΕΚ. Σε ηλικία 13 ετών αναγκάστηκε να εγκαταλείψει την πατρίδα εξαιτίας του πογκρόμ του 1964 και τις μαζικές απελάσεις των Ελλήνων της Πόλης.\nΠρώτος του σταθμός στην Ελλάδα, η προσφυγική Νέα Φιλαδέλφεια… Η ιστορία λέει πως ο ξανθούλης πιτσιρικάς κλωτσούσε καλά τη μπάλα στις αλάνες της Φιλαδέλφειας και ένας γείτονας που τον είδε εντυπωσιάστηκε και τον πήγε σηκωτό στον Νταϊσπάγγο που ήταν τότε υπεύθυνος των κιτρινόμαυρων τσικό….\nΣτα 15 του ο Λευτέρης Ιστόριος πάτησε τα ιερά χώματα του γηπέδου της Νέας Φιλαδέλφειας για πρώτη φορά… Πέρασε με επιτυχία τα δοκιμαστικά και έτσι το 1966 εντάχθηκε επίσημα στο δυναμικό της ΑΕΚ, στα τμήματα υποδομής.\nΚόφτης… και μετά στα μετόπισθεν\nΞεκίνησε παίζοντας κεντρικός μέσος κάτι σα να λέμε κόφτης, μπροστά από τους δυο κεντρικούς αμυντικούς. Γρήγορα όμως γύρισε στην άμυνα, καλύπτοντας πότε το δεξιό και πότε το αριστερό άκρο… Δούλευε εξαιρετικά και με τα δυο πόδια βλέπετε…\nΦωτογραφία Αρχείου Αλέξανδρου Μαργαρίτη\nΤην σεζόν 1968-1969, την επομένη της κατάκτησης του πρωταθλήματος από την πρώτη ομάδα της ΑΕΚ, ήρθε μια παρόμοια επιτυχία και για την ομάδα του Ιστόριου, την Εφηβική ομάδα της Ένωσης, η οποία κατέκτησε πανηγυρικά το πρωτάθλημα Ελλάδας!\nΟ Ιστορίος γρήγορα προωθήθηκε στην βασική ομάδα και πήρε την πρώτη ευκαιρία να μπει στην ενδεκάδα της Ένωσης με προπονητή τον αλησμόνητο Μπράνκο Στάνκοβιτς…\nΤην ποδοσφαιρική χρονιά 1971-1972 φόρεσε την φανέλα της Ένωσης σε 12 επίσημα παιχνίδια. Την επόμενη χρονιά που δεν ήταν και από τις καλύτερες για την ΑΕΚ έπαιξε σε τρια ματς.\nΟ Λευτέρης Ιστόριος στον πάγκο της ΑΕΚ στην Πάτρα το 1972. Ναι καλά βλέπετε… Αυτός είναι ο πάγκος της Ένωσης στο γήπεδο της Παναχαϊκής σε μια ημέρα κατακλισμού τον Φεβρουάριο του 1972… Διακρίνονται ο Στέλιος Σεραφείδης καθισμένος πάνω στην μπάλα, ο Μπάμπης Ψυμόγιαννος και ο Λευτέρης Ιστόριος ξαπλωμένοι στα στρώματα και ο Ανδρέας Παπαεμμανουήλ,ο Σταμάτης Παπασταματίου (έφορος) ο Γιώργος Κάχρης και ο Κοκκινίδης (φροντιστής) κάτω από το πρόχειρο κάλυμμα.\nΜπορεί στην κανονική σεζόν να μην είχε τις συμμετοχές που και ο ίδιος επιθυμούσε, όμως στα μικρά καλοκαιρινά πρωταθλήματα που διοργάνωνε τότε ο ΟΠΑΠ, έδειχνε το ποδοσφαιρικό του ταλέντο, ως βασικό και αναντικατάστατο στέλεχος των κιτρινόμαυρων… Συμμετείχε με μεγάλη επιτυχία στους αγώνες του Θερινού Πρωταθλήματος, το οποίο έδινε την ευκαιρία συμμετοχής, στους παίκτες που δεν ήταν βασικοί στην κανονική σεζόν.\nΑσφάλεια… του Ερρέα σε αγώνα ΑΕΚ – Παναθηναϊκός στη Νέα Φιλαδέλφεια στις 30 Απριλίου του 1973\nΕπιτηρώντας τον Σταύρο Σαράφη ο οποίος επιχειρεί ανάποδο ψαλίδι. Τούμπα 30 Ιανουαρίου 1972\nΣτην Τούμπα σε διεκδίκηση της μπάλας μέσα στην περιοχή\nΠαραλίγο αντάλλαγμα για τον Αρδίζογλου\nΤο καλοκαίρι του 1973, ο Ιστόριος προτείνετε στα ανταλλάγματα της ΑΕΚ προς τον Απόλλωνα για τον Χρήστο Αρδίζογλου. Οι “γείτονες” αρνούνται όμως να ανάψουν το πράσινο φως. Η μεταγραφή ματαιώνεται, όπως και η μετακίνηση του Ιστόριου στην ομάδα της Ριζούπολης.\nΟ Ιστόριος όρθιος δεξιά με το ξανθό μαλλί, δίπλα στον Κώστα Νικολαϊδη σε αγώνα ψησίματος! Στιγμιότυπο από τη σκληρή προετοιμασία του Μπράνκο Στάνκοβιτς το 1971 στο Πισωδέρι Φλώρινας.\nΈτσι ο αμυντικός της Ενωσης παίρνει τον δρόμο για άλλες γειτονιές και καταλήγει μαζί με τον “Ντουλάπα” Στέλιο Κωνσταντινίδη στον Ατρόμητο που τότε αγωνιζόταν στη Β’ Εθνική.\nΟ Ιστόριος βοηθά τα μέγιστα την ομάδα των Δυτικών προαστίων που κερδίζει αμέσως την άνοδο στη μεγάλη κατηγορία. Την σεζόν 1974-75 παίζει σε 9 αγώνες του πρωταθλήματος και κεντρίζει το ενδιαφέρον ενός άλλου προσφυγικού σωματείου, του Εθνικού Αστέρα Καισαριανής. Πηγαίνει εκεί, παίζει μια σεζόν και μετά καταλήγει λίγο πιο κάτω, στην ιστορική Δόξα Βύρωνα. Αυτό έγινε το 1978. Στη Δόξα έπαιξε μια διετία και το 1980, κρέμασε τα ποδοσφαιρικά του παπούτσια…\nΟ Λευτέρης Ιστόριος τιμήθηκε από τον Σύλλογο Παλαιμάχων της ΑΕΚ πέρυσι. Εδώ παραλαμβάνει την τιμητική διάκριση από τον Γιώργο Κεφαλίδη.\nΟ Ιστόριος εγκαταλείποντας την ενεργό δράση απομακρύνθηκε από τα γήπεδα… Κράτησε ωστόσο επαφές με κάποιους συμπαίκτες του και πήγαινε στο γήπεδο για να παρακολουθεί την αγαπημένη του ΑΕΚ, μαζί με τα δυο αγόρια του… Επαγγελματικά ασχολήθηκε με την επεξεργασία δερμάτων και μέχρι και το 2007, διατηρούσε μαζί με τον ένα γιό του βυρσοδεψείο στου Ρέντη, σε μια περιοχή η χαρακτηρίζεται ιστορική.\nΗ αλλαγή των εποχών και οι σύγχρονοι καιροί άλλαξαν τα δεδομένα. Το πέρασμα της εταιρίας “Ιστόριος Λευτέρης και Υιός” από την τέχνη της βυρσοδεψίας έχει αφήσει τη δική του ιστορία στην μοναδική αυτή τέχνη… Σήμερα ο Ιστόριος μένει στα Νότια προάστια της Αθήνας.


Τα 5 κορυφαία τρολ τραγούδια στην ιστορία της Eurovision - Zeitgeist\nΟι πιο παλαβές, οι πιο εκκεντρικές, οι πιο απρόσμενες εμφανίσεις στην ιστορία του θεσμού, αλλά και οι πιο εθιστικές για όσους αγαπούν να βλέπουν τη Eurovision ως ένα κιτς πανηγύρι.\nΣτα χρόνια της αθωότητας και πολύ πριν η Γιουροβίζιον μεταβληθεί σε ένα κριτήριο εθνικής υπερηφάνειας και υπεροχής, ο Μάνος Χατζηδάκις είχε πει ότι όλο αυτό είναι ένα πανηγυράκι, στο οποίο δεν έβρισκε ιδιαίτερες ποιότητες. Αλλά αυτό είναι που αρέσει σε πολλούς από εμάς. Πέρα από τις τηλεοπτικές, μουσικές και πολιτικές παραμέτρους, το ωραίο με τη Eurovision είναι ότι κάποιοι πηγαίνουν εκεί για να διασκεδάσουν πραγματικά. Μερικές φορές κερδίζουν κιόλας! Με καθαρά υποκειμενικά κριτήρια επιλέξαμε τα πέντε τραγούδια που πήγαν το τρολάρισμα σε άλλο επίπεδο, διακωμωδώντας απολαυστικά το θεσμό.\nRodolfo Chikilicuatre – Baila El Chiki Chiki (Ισπανία, 2008, 16η θέση)\nΡοδόλφος Τσικιλικουάτρες δεν υπάρχει. Είναι μια κωμική περσόνα που έφτιαξε ο κωμικός Ντάβιντ Φερνάντεθ Ορτίθ από μια κόμιξ φιγούρα που μοιάζει λίγο με τον Έλβις και λίγο με κάποιο μοντέρνο κουτσαβάκι από τον Πειραιά, που φοράει περούκα, τραγουδάει Περαία – Περαία στο ρυθμό της Ρεγκετόν και είναι τόσο καλός που έφτασε ως τη Eurovision. Στους στίχους του τραγουδιού παρωδία κάνει αναφορά σε ορισμένες εξέχουσες ισπανικές προσωπικότητες, όπως οι Παού Γκασόλ, Φερνάντο Αλόνσο, Χαβιέ Μπαρδέμ, Αντόνιο Μπαντέρας, Πέδρο Αλμοδοβάρ, ενώ οι πιο άμπαλες χορεύτριες της Ιβηρικής κουνιούνται σαν ξεκούρδιστες στο ρυθμό του τσίκι – τσίκι, που είναι και ο τίτλος του τραγουδιού. Και αν αναρωτιέστε τι σημαίνει το περίφημο perrea, σας λέμε ότι είναι κάτι σαν το ελληνικό όπα.\nPeter Nalitch & Friends – Lost And Forgotten (Ρωσία, 2010, 11η θέση)\nΗ απόλυτη ερωτική παρεξήγηση από έναν καλλιτέχνη που λατρεύεται ιδιαίτερα στην Ελλάδα, λόγω και του άλλου του έπους, το «Gitar». Τι να πρωτοπείς για το τραγούδι αυτό; Όλα είναι βαλμένα λάθος. Τα κοστούμια είναι ό,τι να ‘ναι, ο Πίτερ με το φουλάρι, τη βεραμάν ζακέτα και το δύο νούμερα μεγαλύτερο παντελόνι μοιάζει με καλλιτέχνη κατηγορίας φανφάρα. Τα σκοτωμένα αγγλικά, η λυρική εκτέλεση που πριμάρει, η φωτογραφία – σκίτσο της κακιάς ώρας που την παίρνει στο τέλος ο αέρας, οι ψεύτικες νιφάδες που πέφτουν. Το χειρότερο -ή μάλλον το καλύτερο από όλα- το ότι πολλοί δάκρυζαν όταν το άκουγαν, μην καταλαβαίνοντας διόλου την ειρωνεία και ότι επρόκειτο για ένα ακόμη τρολ.\nLordi – Hard Rock Hallelujah (Φινλανδία, 2006 1η θέση)\nΦαινομενικά χρειάζεται πολύ χιούμορ και τρέλα για να στείλεις ως χώρα ένα τέτοιο τραγούδι στο διαγωνισμό, για τους Φινλανδούς όμως η μουσική metal με Ορκ στη σκηνή εντάσσεται στη σύγχρονη μουσική τους παράδοση. Κάπου μέσα στους χριστιανοσατανιστικούς στίχους ο αρχηγός των τεράτων λέει προφητικά: «Θα δείτε τους γελωτοποιούς σύντομα να γίνονται οι νέοι βασιλείς» και όντως έτσι έγινε, με το τραγούδι με τα τρομακτικά κοστούμια να κερδίζει και τους Lordi να γίνονται το πρώτο (και μοναδικό) Heavy metal συγκρότημα που αναδεικνύεται πρώτο στο θεσμό. Επική στιγμή στο φινάλε όταν απελευθερώνονται τα φτερά νυχτερίδας του frontman, όλη η performance, όμως, είναι απλώς καταπληκτική.\nVerka Serduchka – Dancing Lasha Tumbai (Ουκρανία, 2007 2η θέση)\nΟ Αντρίι Μιχαΐλοβιτς Ντανίλκο, γνωστότερος ως Βέρκα Σερντιούτσκα είναι διάσημος Ουκρανός τραγουδιστής της ποπ. Η Βέρκα είναι η drag περσόνα του που επιλέχθηκε μέσα από θύελλα διαμαρτυριών στην Ουκρανία, για να εκπροσωπήσει τη χώρα με το τραγούδι Dancing Lasha Tumbai, το οποίο κανείς δεν είναι σίγουρος τι σημαίνει. Το τραγούδι κατέλαβε τη 2η θέση στον τελικό, πίσω από τη νικήτρια Σερβία, αλλά ήταν δίχως αμφιβολία το καλύτερο κομμάτι που δεν κέρδισε ποτέ σε έναν διαγωνισμό, καθώς η μετέπειτα επίδραση του ήταν τεράστια. Κάποιοι εντοπίζουν εδώ τη νέα μορφή που ξεκίνησαν να παίρνουν τα drag show, κάποιοι άλλοι μιλούν για μια προτύπωση του Μπόρατ, καθώς το τραγούδι έχει και πολιτική χροιά. Χονδροειδές, κιτς αλλά και ταυτόχρονα ευφυέστατο με καταιγιστικό ρυθμό, συνδύαζε λέξεις από διάφορες γλώσσες και ακούγεται σαν ένας μεθυσμένος Γερμανός να προσπαθεί να μιλήσει ρωσικά σε έναν Άγγλο. Όσο για το επαναλαμβανόμενο «ζίμπεν, ζίμπεν, άι σβάιν», δεν σημαίνει τίποτα περισσότερο από 7,7,1,2.\nBuranovskiye Babushki – Party For Everybody (Ρωσία, 2012, 7ή θέση)\nΈξι γιαγιάδες από το Μπουράνοβο πήγαν στο διαγωνισμό με τις παραδοσιακές φορεσιές τους προκειμένου να συγκεντρώσουν χρήματα για την ανέγερση εκκλησίας στο χωριό τους. Και έκαναν όλη την Ευρώπη να μιλάει για αυτές, αλλά και να ανησυχεί μην σκοντάψουν και πέσουν στη σκηνή. Χάρμα οφθαλμών σαν να παρευρίσκεσαι σε πανηγύρι στα Δωδεκάνησα που στο τέλος ο dj βάζει μπιτάκια. Το τραγούδι μιλάει για την προετοιμασία που κάνουν οι μπαμπούσκες για να υποδεχτούν τα εγγόνια τους, και πώς όταν θα φτάσουν επιτέλους αυτά, θα κάνουν ένα μεγάλο πάρτι. Το εθνο-ποπ συγκρότημα αποτελείτο στην αρχή από 8 μέλη, αλλά δυστυχώς τα δύο μας άφησαν χρόνους, από βαθιά γεράματα. Όχι, η μουσική δεν γράφτηκε από τις γιαγιάδες.


NEWSALAMINA.NET: Προς Ομαλή Προσγείωση στην Μέση Ανατολή;\nIsrael Shamir, Unz Review, Oct.23,2017\n[Η κατωτέρω, σπάνιας πληρότητας, βαθύτητας και διαύγειας, σφαιρική παρουσίαση της συντελούμενης αναδιάρθρωσης δυνάμεων και σχέσεων επιρροής....\nστην ευρύτερη περιοχή της Μέσης Ανατολής, οφείλεται σε έναν κατ’ εξοχήν ειδήμονα -εκ γενετής, προσωπικής πείρας και μελέτης. Ο συγγραφέας και δημοσιολόγος κ. Δαυίδ Ισραήλ Σαμίρ, με την ευρύτατη καλλιέργεια, την οξύτατη κρίση και τον πλούτο σχέσεων/πληροφοριών που χαρακτηρίζουν τα κείμενά του και με την γλαφυρότητα της γραφίδας του, περιβάλλεται με διεθνή εκτίμηση, θαυμασμό και συμπάθεια /θώρακα έναντι της εχθρότητας προς αποσυνάγωγο, που του προσπορίζει το οξύ και διατρητικό βλέμμα του αδέκαστου εξεταστή της πολιτικής και των οργάνων του Ισραήλ και η υπεράσπιση των Παλαιστινίων .\nΓια την δυναμική των εξελίξεων στην ευρύτατη περιοχή μας, οι ιθαγενείς ηγετικές διάνοιες έχουν και προσωπικό συμφέρον να διαβάσουν δυο φορές -και σε φάση διαύγειας– την κατωτέρω λεπτομερή κατατοπιστική και διδακτική ανάλυση και να την κρατήσουν ως βοήθημα, ενώπιον κρίσιμων διλημμάτων, για την επιλογή της συμφέρουσας και για τους ίδιους χάραξη πορείας.]\nOι οπαδοί του Τραμπ -αυτό το απειλούμενο και υπό εξαφάνιση είδος- περνούν καιρούς δύσκολους. Ακόμη και ένας αφοσιωμένος θαυμαστής του ανθρώπου με την πορτοκαλί κόμη, δεν θα μπορούσε να καταπιεί την παράξενη λογομαχία του με τον Κιμ (της Βορείου Κορέας), τις απειλές του κατά του Ιράν και την φάρσα της αποχώρησης από την Ουνέσκο -και να διατηρήσει έκφραση απάθειας. Η μόνη παρηγοριά είναι πως η Χίλαρυ θα ήταν ακόμη χειρότερη. Είναι άραγε ένας κακά σκηνοθετημένος κωμικός, ένας παλιάτσος; Στην πραγματικότητα ο Τραμπ επιτελεί το άχαρι έργο ομαλής προσγείωσης της Αμερικανικής Αυτοκρατορίας.\nΤο γιγάντιο διαστημόπλοιο Αμέρικα μπορεί ακόμη να συντριβεί, υπό το αβάσταχτο βάρος των υποχρεώσεων και των φιλοδοξιών του και να θάψει μέγα μέρος του κόσμου κάτω από τα συντρίμμια του. ( Ο Τρίτος Παγκόσμιος Πόλεμος είναι το άλλο όνομα της επαπειλούμενης συντριβής.) Ο Τραμπ είναι ένας ειδικός των χρεωκοπιών και αναμενόταν να συρρικνώσει και να προσγειώσει ομαλά το σκάφος υπό τους καλύτερους ( για τους Αμερικανούς) όρους.\nΑυτό και κάνει, βοηθούμενος από το Κογκρέσο και τα κατεστημένα ΜΜΕ. Ναι, σωστά το ακούσατε. Περιορίζοντας τη δυνατότητα ελιγμών του Αμερικανού Προέδρου, με την απροκάλυπτη εχθρότητά τους στις προτάσεις του, ανεβάζουν την ταχύτητα της προσγείωσης. ΄Ισως να μην είναι τόσο ομαλή όσο θα μπορούσε να είναι στα όνειρα, αλλά χωρίς την αντίσταση του Κατεστημένου ο Τραμπ μπορούσε και να μπει στον πειρασμό να διατηρήσει το σκάφος σε πτήση.\nΗ Μέση Ανατολή ήταν μια περιοχή μεγίστης αμερικανικής ανάμιξης επί πολλά χρόνια και εδώ –αυτά τα γράφω έχοντας έρθει από την Μόσχα στο Τελ Αβίβ και στην Ιερουσαλήμ- εδώ το αίσθημα επικείμενης αμερικανικής αποχώρησης είναι ιδιαίτερα έντονο. Πριν πολλά χρόνια η Βρετανική Αυτοκρατορία αναδιπλώθηκε και αποχώρησε από πολλές από τις αποικίες και κτήσεις της. Τώρα είναι των ΗΠΑ η σειρά.\nΛέγεται πως καθώς φεύγουν οι ΗΠΑ, έρχεται η Ρωσία στην Μέση Ανατολή. Δεν είναι ακριβώς έτσι: Οι Ρώσοι δεν μπορούν και ούτε το θέλουν να αναλάβουν τις αυτοκρατορικές ευθύνες σ’ αυτή την περιοχή ή οπουδήποτε αλλού. Οι Ρώσοι πιστεύουν ότι η ιδέα του ενός κράτους που διαφεντεύει όλα τα άλλα έχει ξεπεράσει τον κύκλο της πρακτικότητας της και είναι νεκρή για πάντα. Γυρίσαμε πίσω στον πολυκεντρικό κόσμο του 19ου Αιώνα και των αρχών του 20ού, με διάφορους δρώντες, αλλά με το ίδιο πρότυπο. Και αυτό κάνει τους Ρώσους να αγωνίζονται να σταθεροποιήσουν την περιοχή, χωρίς να γίνουν ο Σερίφης υπηρεσίας.\nΠέτυχαν το προαιώνιο όνειρό τους, βάζοντας πόδι στη Μεσόγειο, στην άλλη πλευρά του Βοσπόρου. Αυτό το όνειρο είχε οδηγήσει τη Ρωσία στον 1ον Παγκόσμιο Πόλεμο και τώρα πραγματοποιήθηκε χωρίς βαριές θυσίες. Αυτό που επιδιώκουν είναι σταθερότητα και να συνηθίσουν οι γείτονες της Συρίας την νέα παρουσία των Ρώσων.\nΟι κυβερνώντες στη Μέση Ανατολή, που νοιώθουν τις ΗΠΑ φευγάτες, συνωθούνται στη Μόσχα, ενώ οι απεσταλμένοι του Κρεμλίνου πετούν στην Μέση Ανατολή. ΄Εχουν να ξεδιαλύνουν και να αποκαταστήσουν κάποια περιφερειακή τάξη μετά τον συριακό πόλεμο. Υπάρχουν μερικές χωριστές αλλά αλληλένδετες διαμάχες: Συρία, Παλαιστίνη, Ιράκ, Υεμένη. Και οι μείζονες παίκτες είναι η Ρωσία, οι ΗΠΑ, το Ισραήλ, η Τουρκία, το Ιράν και οι Σαουδάραβες.\nΤο Ισραήλ παίζει ένα παιχνίδι επικίνδυνο: Βομβαρδίζει τον συριακό στρατό σχεδόν καθημερινά. Παρά τη διάσημη αντιπυραυλική ασπίδα τους των S-400, οι Ρώσοι δεν προστατεύουν τους συριακούς στόχους, μόνο τις ρωσικές βάσεις. Τα ισραηλινά αεροπλάνα αποφάσισαν ότι μπορούν να πετούν ατιμωρητί πάνω από τον Λίβανο. Κάποτε οι πτήσεις είναι αναγνωριστικές, κάποτε επιχειρήσεις βομβαρδισμού. Κατά την πρόσφατη αναγνωριστική πτήση τους, τα ισραηλινά αεριωθούμενα συναντήθηκαν με συριακούς αντιαεροπορικούς πυραύλους παλαιότερων γενεών και φαίνεται να διέφυγαν άθικτα. (Οι Σύροι υποστηρίζουν πως ένα χτυπήθηκε, αλλά δεν επιβεβαιώνονται από ανεξάρτητες πηγές.) Δυο ώρες αργότερα, τα ισραηλινά αεριωθούμενα επέστρεψαν και κατέστρεψαν τη συριακή συστοιχία πυραύλων. Οι Ρώσοι απλώς κάθονταν και δεν έκαναν τίποτα. Η ρωσική σιωπή έχει μιαν ενδιαφέρουσα ιστορία και μια σημαντική συνέχεια.\nΣτην τελευταία επίσκεψή του στη Ρωσία, ο πρωθυπουργός Νετανιάχου προειδοποίησε τον Πούτιν ότι το Ισραήλ δεν θα παρακολουθούσε άπραγο το Ιράν και τους Εσμπολά να βελτιώνουν τις θέσεις τους στη Συρία απέναντι του Ισραήλ και ζήτησε να διώξουν οι Ρώσοι τους Ιρανούς. Ο Πούτιν αρνήθηκε, αλλά εξέφρασε την κατανόησή του. Υποσχέθηκε να προσπαθήσει να κρατήσει τους Ιρανούς σε απόσταση πέντε μιλίων από τα σύνορα του Ισραήλ. Δεν μπορούσε να κάνει πολλά περισσότερα, ακόμη κι’ αν ήθελε.\nΤο Ιράν είναι σύμμαχος της Ρωσίας στη Συρία και επέκεινα. Συμμετέχει (μαζί με τη Ρωσία και την Τουρκία) στην ειρηνευτική συμφωνία της Αστάνα. Το Ιράν, το Αζερμπαϊτζάν και η Ρωσία συναποτελούν μιαν σημαντική οδό Νότου-Βορά για την διακίνηση πετρελαίου και εμπορευμάτων. Το Ιράν, η Τουρκία και η Ρωσία σχεδιάζουν ένα κοινό πρόγραμμα εφοδιασμού της Ευρώπης με φυσικό αέριο. Οι Ιρανοί βοήθησαν τους Ρώσους στο αγώνα τους εναντίον των Τσετσένων εξτρεμιστών, που είχαν την υποστήριξη της Ουάσιγκτον – όπως περιέγραψε ο Πούτιν διά μακρών στην συνέντευξή του στον ΄Ολιβερ Στόουν. Οι σχέσεις Ιράν-Ρωσίας δεν είναι σχέσεις ερωτικού πάθους, αλλά καλής συνεργασίας και συντονισμού.\nΟι Ιρανοί στη Συρία πολεμούν πολύ και σκληρά. Χωρίς αυτούς η Ρωσία θα ήταν αναγκασμένη να στείλει χερσαίες δυνάμεις, κάτι που ο Πούτιν δεν θέλει να κάνει χωρίς πολύ καλό λόγο. ( Η αντιπάθεια στο Ισραήλ δεν αρκεί.)\n( Παρένθεση: Υπάρχουν κάποιες ρωσικές δυνάμεις στη Συρία και υπάρχει μια ιδιωτική εταιρία στρατιωτικής εργολαβίας, που συνήθως τους αποκαλούν Βάγκνερ, όπως ο συνθέτης της Επέλασης των Βαλκυριών). Υπήρξαν δημοσιεύματα σε ρωσικά ΜΜΕ, ιδιοκτησίας Σόρος, που έγραψαν για μεγάλες απώλειες στις τάξεις τους, Ωστόσο συνάντησα ένα πρόσωπο με πικρή πείρα από πρώτο χέρι από την Ομάδα Βάγκνερ και μου είπε πως η δράση τους ήταν πολύ περιορισμένη. Δεν πληρώνονται πλέον και δεν εξοπλίζονται από το ρωσικό υπουργείο Αμύνης, όπως ίσχυε για μια περίοδο. Ο Ρώσος υπουργός Αμύνης, Σεργκέι Σοϊγκού, μογγολικής ρίζας, δεν θέλει να έχει ανεξάρτητες δυνάμεις στο πεδίο.\nΤώρα τους χρησιμοποιεί μια συριακή ιδιωτική εταιρεία ως φρουρούς ασφαλείας πετρελαιοπηγών. Λένε πως δεν είναι τόσο καλά οπλισμένοι και πληρωμένοι όσο πριν, αλλά παραμένουν. Οι απώλειές τους ήταν υποφερτές και οι ρωσικές δυνάμεις είχαν πολύ μικρές απώλειες, παρά τις σκοτεινές προφητείες του 2015.\nΈνα από τα βιβλία του Ισραήλ Σαμίρ\nΟ Άραβας φίλος μου επισκέφτηκε την γενέτειρά του Δαμασκό και παρατήρησε πως οι Σύροι προτιμούν πολύ περισσότερο τους Ρώσους από τους Πέρσες, επειδή οι Πέρσες επεμβαίνουν και κάνουν προσηλυτισμό. Σε αντίθεση με τους Ρώσους, οι Επαναστατική Φρουρά του Ιράν, μια μεγάλη πολεμική δύναμη, προσπαθεί να κάνει τους Αλαουίτες και άλλες θρησκευτικές κοινότητες καλούς Σιίτες του Ιρανικού προτύπου. Αλλά αυτές οι πολλές Συριακές αιρέσεις Σιϊτικής καταγωγής διαμορφώθηκαν πριν από αιώνες και δεν επιθυμούν να ενταχθούν στην περσική ορθοδοξία. Φανταστείτε τους Καθολικούς να προσπαθούν να πείσουν τους Προτεστάντες να επιστρέψουν στους κόλπους της Ρωμαιοκαθολικής Εκκλησίας. Επιπλέον οι Σύροι Αλαουίτες αισθάνονται πως οι Ιρανοί μπορεί να έρθουν σε ανταγωνισμό με την Σουνιτική πλειοψηφία στη χώρα.\nΩστόσο, παρά αυτά τα αρνητικά, οι Ιρανοί είναι καλοί πολεμιστές και η συριακή κυβέρνηση τούς έχει ανάγκη για να κερδίσει την μάχη της. Απέδειξαν την αξία τους την περασμένη εβδομάδα όταν οι σιϊτικές δυνάμεις του Ιράκ (εκπαιδευμένες από τους Φρουρούς της Επανάστασης) κατέλαβαν το Κιρκούκ μαζί με τον ιρακινό στρατό, εξοφλώντας με το ελαφρόμυαλο σχέδιο του ανεξάρτητου Κουρδιστάν.\nΤο Κουρδιστάν Μπαρζανί\nΤο Κουρδιστάν είχε προαναγγελθεί ως «ένα δεύτερο Ισραήλ», ένα κοσμικό, μη αραβικό κράτος, φιλικό προς το Τελ Αβίβ. Το να είσαι «ένα δεύτερο Ισραήλ» δεν είναι καλή σύσταση σε μια περιοχή που ακόμη υποφέρει από το πρώτο.\nΤο Κουρδιστάν αντέγραψε μια σελίδα από το βιβλίο του Ισραήλ και έκανε εθνοκάθαρση των Αράβων και των τουρκμενικών φυλών από την περιοχή του και από τις παρακείμενες περιοχές του Κιρκούκ και της Μοσούλης. Η περιοχή του Κιρκούκ, με τις πετρελαιοπηγές της, είναι ιδιαίτερης σπουδαιότητας και αξίας. Καταλήφθηκε από τους Κούρδους όταν η Νταές (το «Ισλαμικό Κράτος») εκδίωξε τον ιρακινό στρατό. Η Νταές δεν πολέμησε τους Κούρδους, που λέγεται πως βοήθησαν τους Ισλαμιστές να καταλάβουν την Μοσούλη.\nΕκτός από «Δεύτερο Ισραήλ», οι Κούρδοι θεωρούνταν από τους ντόπιους και ως «δεύτερο Νταές», άλλο ένα ισραελο-αμερικανικό όργανο για τον θρυμματισμό της εύθραυστης αραβικής ενότητας.\nΑντίθετα με το Ισραήλ, το Κουρδιστάν δεν χειρίστηκε καλά τα πράγματα. Ο Λόρδος του Ερμπίλ, Μασούντ Μπαρζανί, αυτό-αναγορεύτηκε σε Πρόεδρο του Κουρδιστάν, αν και δεν αναγνωρίσθηκε ως τέτοιος από τους Κούρδους της δεύτερης μεγαλύτερης πόλης Σουλεμανίγια και όρισε με διάταγμα για τον εαυτό του έναν πελώριο μισθό. Μολονότι εισέπραττε τον μήνα περισσότερα από όσα πληρωνόταν ο Πρόεδρος Ομπάμα ολόκληρο τον χρόνο, δεν του ήταν αρκετά και ο άνθρωπος ιδιωτικοποίησε τα κέρδη του πετρελαίου και έγινε πολύ-δισεκατομμυριούχος.\nΚαι το χειρότερο: ήταν κακός διαχειριστής. Όσο το πετρέλαιο ήταν ακριβό το Κουρδιστάν σταμάτησε να παράγει οτιδήποτε εκτός από πετρέλαιο. Ο υπόλοιπος πληθυσμός αποζούσε με τα φιλοδωρήματα για νομιμοφροσύνη. Όταν το πετρέλαιο έγινε φτηνό, η οικονομία του Κουρδιστάν κατέρρευσε και με 20 δισεκατομμύρια εθνικό χρέος ο Μπαρζανί αποφάσισε να διπλασιάσει τη μίζα και κήρυξε την ανεξαρτησία τη αυτόνομης περιοχής, περιλαμβάνοντας σ’ αυτήν το Κιρκούκ. Ήλπιζε πως το Ισραήλ και οι ΗΠΑ δεν θα άφηναν τους Ιρακινούς να ξεσκεπάσουν την μπλόφα του, επειδή είχε Αμερικανούς στρατιωτικούς εκπαιδευτές και Ισραηλινούς συμβούλους. Και επιπλέον πίστευε στην στρατιωτική αλκή των Κούρδων μαχητών και των Αμαζόνων.\nΑλλά αποδείχτηκε πως οι Κούρδοι στρατιώτες δεν ήθελαν να πεθάνουν για τον Μπαρζανί, επειδή ήξεραν πως το Κιρκούκ ποτέ δεν ανήκε στους Κούρδους. Αποσύρθηκαν μετά από αψιμαχίες και η πολιτοφυλακή των Ιρακινών Σιϊτών, εκπαιδευμένη από το Ιράν, κατέλαβε το Κιρκούκ για το ιρακινό κράτος. Οι Ισραηλινοί ταράχτηκαν. Ο Τραμπ πρόδωσε έναν σύμμαχο -έγραψε η Χααρέτζ- και επέτρεψε στο Ιράν να πάρει το πάνω χέρι. Για όλους τους άλλους ήταν μεγάλη ανακούφιση: Για τους ΄Αραβες και τους Τουρκομάνους, που είχαν υποστεί εθνοκάθαρση, επειδή μπορούσαν να γυρίσουν στα σπίτια τους. Για το Ιράκ, την Τουρκία, το Ιράν και τη Συρία επειδή ένα ανεξάρτητο Κουρδιστάν θα ενθάρρυνε το χωριστικό κίνημα στις χώρες τους. ΄Ετσι οι Ιρανοί έσωσαν την κυβέρνηση της Συρίας από τον πραγματικό κίνδυνο της κουρδικής απόσχισης.\nΚαι η πλευρά του Ισραήλ\nΚαι τώρα ερχόμαστε στην πλευρά του Ισραήλ. H καταστροφή της συριακής συστοιχίας πυραύλων στην οποία αναφέρθηκα είχε σαν αποτέλεσμα μια περιπλοκή. Αυτή συνέβη την ημέρα που ο Ρώσος υπουργός Αμύνης, Σεργκέι Σοϊγκού επισκεπτόταν το Ισραήλ. Μολονότι οι Ισραηλινοί υποστήριζαν ότι είχαν προειδοποιήσει τους Ρώσους για τον βομβαρδισμό, στην πραγματικότητα τους ειδοποίησαν . .. εκ των υστέρων και ο Σοϊγκού ενημερώθηκε από το επιτελείο του στο αεροδρόμιο, πριν να μπει στο αεροπλάνο για το Τελ Αβίβ.\nΟ Σοϊγκού ενοχλήθηκε πάρα πολύ από αυτό το δώρο υποδοχής και εξέφρασε την δυσαρέσκειά του στους Ισραηλινούς οικοδεσπότες . Αυτοί απάντησαν ψυχρά ότι ενώ γνωρίζουν τα ρωσικά συμφέροντα στη Συρία, δεν χρειάζονται κανενός τις συμβουλές όταν διακυβεύεται η ασφάλεια της χώρας τους.\nΑυτό ήταν πιθανώς ένα λάθος, αλλά συνηθισμένο στους Ισραηλινούς. Πάντα τραβούν το σκοινί και κλιμακώνουν την αντίθεση, με την πεποίθηση πως έτσι θα αποσπάσουν μεγάλο κέρδος. Τα αποτελέσματα συχνά είναι θλιβερά.\n( Παρένθεση: Θυμάμαι ως νέος στρατιώτης που υπηρετούσε στη διώρυγα του Σουέζ κατά τον Πόλεμο Φθοράς, οι Ισραηλινοί συνεχώς κλιμάκωναν την σύγκρουση, βομβαρδίζοντας αιγυπτιακές πόλεις και απορρίπτοντας τις διαπραγματεύσεις. Μέχρι που οι Σοβιετικοί μετέφεραν τα αντιαεροπορικά τους συστήματα στην διώρυγα. Αυτό ήταν. Οι Ισραηλινοί έχασαν την υπεροχή στον αέρα και ήσυχα ζήτησαν εκεχειρία. Ένα άλλο παράδειγμα: Οι Ισραηλινοί σκότωσαν τον αρχηγό των Εσμπολά και σαν αποτέλεσμα ο Σεγίντ Νασρ Αλάχ έγινε αρχηγός και πάρα πολύ αποτελεσματικότερος.)\nΚαι αυτή τη φορά επίσης η επιθετική στάση τους έφερε το αντίθετο αποτέλεσμα. Το υπουργείο Αμύνης του Ιράν επωφελήθηκε του κενού και προσφέρθηκε να βοηθήσει την Συρία να εξασφαλίσει την αεράμυνά της. Αυτή η προσφορά μπορεί να έχει δύο πιθανές συνέπειες. Πρώτη, οι Ρώσοι μπορεί να ζηλέψουν και να κλειδώσουν τον ουρανό της Συρίας και του Λιβάνου στην αεροπορία του Ισραήλ. Δεύτερη, οι Ρώσοι μπορεί να κάνουν στην άκρη και να αφήσουν ( ίσως και να βοηθήσουν) τους Ιρανούς να κάνουν τη δουλειά. Και στις δυο περιπτώσεις οι θέσεις του Ιράν στη Συρία θα ενισχυθούν και οι Ισραηλινοί θα χάσουν το ελευθέρας να επιχειρούν πάνω από τον Λίβανο και τη Συρία.\nΗ ισραηλινή αδιαλλαξία είναι απίθανο να αποδώσει καρπούς και στο θέμα της παλαιστινιακής συμφιλίωσης. Τα δυο κύρια κόμματα, το PLO (κυρίως η FATAH), που κυβερνά την Δυτική Όχθη (του Ιορδάνη) και η HAMAS συνεργάζονται πλήρως σε μία κυβέρνηση, υπό τις εξουσίες της Παλαιστινιακής Αρχής. Οι Ισραηλινοί έγιναν έξαλλοι. Πάντοτε απολάμβαναν τον ψυχρό εμφύλιο πόλεμο των Παλαιστινίων, που τους επέτρεπε να λένε πως δεν μπορούν να διαπραγματευτούν με τον Μαχμούτ Αμπάς, αφού αυτός αντιπροσωπεύει μόνο την Δυτική ΄Οχθη. Τώρα λένε πως δεν μπορούν να διαπραγματευτούν, επειδή η Χαμάς είναι τρομοκράτες.\n΄Εθεσαν στην Χαμάς τρεις όρους σαν προϋπόθεση: (1) Να αναγνωρίσει το Ισραήλ, (2) Να αφοπλιστεί, (3) Να σταματήσει την προπαγάνδα κατά του Ισραήλ. Η Χαμάς απάντησε: Όταν παγώσει η Κόλαση.\nΟι ΗΠΑ υποστήριξαν την άρνηση του Ισραήλ να διαπραγματευτεί και δήλωσαν πως θα διακόψουν την οικονομική ενίσχυση στην Παλαιστινιακή Αρχή, εάν η Φατάχ και η Χαμάς συνασπιστούν σε μία κυβέρνηση. Την πρωτοβουλία των διαπραγματεύσεων ειρήνευσης πήρε στα χέρια της η Ρωσία. Οι ηγέτες της Χαμάς πήγαν στην Μόσχα, όπου έτυχαν καλής υποδοχής. ΄Ημουν παρών στην συνέντευξη Τύπου που έδωσαν και άκουσα τις αισιόδοξες προβλέψεις τους. Αμέσως μετά πήγαν στη Μόσχα οι άνθρωποι της Φατάχ και έτυχαν καλής υποδοχής. Η Μόσχα θέλει να τους συμφιλιώσει. Και πιθανώς θα το πετύχει. Αλλά τι γίνεται με τις απειλές του Ισραήλ;\nΜετά οι ηγέτες της Χαμάς επήγαν στο Ιράν για να ζητήσουν την υποστήριξή του. Ο Ιρανοί την υποσχέθηκαν. ΄Ετσι, η περιττή Ισραηλινή αδιαλλαξία επέτρεψε στο Ιράν να μπει στην Γάζα σε πολύ ισχυρότερη βάση. Μπορεί να πείτε πως Ρωσία και Ιράν παίζουν το παιχνίδι καλός «μπάτσος»/κακός «μπάτσος» . Η Ρωσία διατυπώνει προτάσεις ειρήνευσης και όταν απορρίπτονται έρχεται το Ιράν με την στρατιωτική εναλλακτική λύση. (΄Ετσι έγινε και στην περίπτωση του Κουρδιστάν: Οι Ρώσοι παρακαλούσαν τον Μπαρζανί να αναβάλει για μερικά χρόνια το διάβημά του για ανεξαρτησία, αυτός δεν άκουγε και τότε μπήκε το Ιράν και κατέλαβε το Κιρκούκ.)\nΟ υπουργός Αμύνης του Ισραήλ κ. Λίμπερμαν δήλωσε αυτή την εβδομάδα ότι στο προσεχές μέλλον το Ισραήλ θα διεξαγάγει ταυτόχρονα ένα τριμέτωπο πόλεμο: Στον Λίβανο, στη Συρία και στην Γάζα. Σε όλα αυτά τα μέτωπα οι Ισραηλινοί θα βρουν τους Ιρανούς να τους περιμένουν. Εκτός βέβαια εάν οι Ισραηλινοί συμφωνήσουν με τις ρωσικές ιδέες. Και οι Αμερικανοί; Ο Τραμπ έχει πάντοτε την επιλογή του πολέμου με το Ιράν -και δεν αποκλείεται να συμβεί. Τότε η Μέση Ανατολή μάλλον θα γίνει μη κατοικήσιμη. Εάν οι ΗΠΑ μείνουν απέξω, κάποια ειρηνική διευθέτηση είναι δυνατή.\nΜια άλλη οπτική γωνία του νέου τοπίου προσέφερε η Τουρκία, όπου ο πρόεδρος Ερντογάν ουσιαστικά τα έσπασε με τις ΗΠΑ και πολύ επιδεικτικά. Η τουρκική αστυνομία συνέλαβε έναν Τούρκο υπάλληλο του αμερικανικού προξενείου στην Τουρκία. Οι Αμερικανοί απάντησαν βάναυσα, σταματώντας να δίνουν βίζες σε Τούρκους. Οι Τούρκοι σταμάτησαν να εκδίδουν βίζες σε Αμερικανούς. Αυτό το πινγκ-πονγκ ακολούθησε αμέσως μετά την απόφαση της Τουρκίας να αγοράσει το ρωσικό αμυντικό πυραυλικό σύστημα S-400, που ερέθισε τρομερά τους Αμερικανούς. Η απομάκρυνση των γερμανικών (Νατοϊκών) δυνάμεων από την σημαντικότερη αεροπορική βάση στην Τουρκία έβγαλε στην πράξη την Τουρκία από το ΝΑΤΟ. Οι Τούρκοι βοήθησαν επίσης την Ρωσία και το Ιράν να υπονομεύσουν την βραχύβια ανεξαρτησία του Κουρδιστάν, έκλεισε τα σύνορα στις εξαγωγές πετρελαίου του Κουρδιστάν και η περίκλειστη οικονομία του μικρού κράτους κατέρρευσε.\nΟι Σαουδάραβες, οι αξιόπιστοι και χαϊδεμένοι φίλοι των ΗΠΑ, άρχισαν να αισθάνονται την άνοδο της θερμοκρασίας. Πρόσφατα ο γέροντας βασιλιάς Σαλμάν πήγε σε μεγαλοπρεπή επίσκεψη στη Μόσχα. Υποσχέθηκε να αγοράσει τους ρωσικούς πυραύλους της μόδας S-400 και παραπονέθηκε πως οι Ιρανοί είναι πάρα πολύ ισχυροί και πολυπράγμονες στην περιοχή.\nΑκόμη σημαντικότερο για τους Ρώσους, οι Σαουδάραβες συμφώνησαν να περικόψουν την παραγωγή πετρελαίου για να κρατηθεί η τιμή του ψηλά. Οι Ρώσοι εξακολουθούν να έχουν εφιάλτες από τα τέλη της δεκαετίας του ’80, όταν, με αμερικανική παρότρυνση, οι Σαουδάραβες έριξαν την τιμή του πετρελαίου στα 5 δολάρια το βαρέλι και υπονόμευσαν την Σοβιετική ΄Ενωση. Τώρα φαίνεται πως Σαουδάραβες και Ρώσοι κάνουν μαζί δουλειές σιωπηλά.\nΑπό την Σαουδική βασιλική επίσκεψη δεν υπήρχαν μεγάλες προσδοκίες. Στους Σαουδάραβες απομένουν πια λίγα λεφτά και οι υποσχέσεις τους συχνά μένουν έτσι, υποσχέσεις. Οι υποσχέσεις γάμου δεν είναι κα γάμος, λέει ο κόσμος. Ωστόσο η επίσκεψη επιβεβαιώνει ότι οι χώρες της Μέσης Ανατολής έχουν αποδεχτεί τη Ρωσία σαν μια από τις χώρες-κλειδιά στην περιοχή και αυτό βαραίνει.\nΑυτά είναι τα κύρια χαρακτηριστικά τού υπό διαμόρφωση μεσανατολικού ανακαθορισμού σχέσεων. Εξελίσσεται τώρα μπροστά στα μάτια μας και φαίνεται πως οι ΗΠΑ θα μπορέσουν να εγκαταλείψουν την ευμετάβλητη περιοχή εν σχετική ειρήνη.


ikiou.blogspot.com: Η άλλη πλευρά,... του Σηκουάνα\nΗ άλλη πλευρά,... του Σηκουάνα\nΓια πολλούς ο Σηκουάνας, ο ποταμός που διασχίζει το Παρίσι, είναι ένα από τα πιο ρομαντικά σημεία του πλανήτη. Ωστόσο, για την γαλλική αστυνομία ποταμών είναι ένας\n"χώρος εργασίας", διασώζοντας ή ανασύροντας ανθρώπους και ερευνώντας για στοιχεία εγκληματικών ενεργειών.\nΗ επίλεκτη ομάδα της αστυνομίας ποταμών (Brigade Fluviale) δρα εκεί για περισσότερα από 100 χρόνια.\nΗ ημερήσια βάρδια αρχίζει με κολύμπι 1.8 μιλίων στο ποτάμι, γύρω από το Ιλ ντε λα Σιτέ, όπου βρίσκεται η Παναγία των Παρισίων. "Είναι πολύ δύσκολα σήμερα", λέει ο Πασκάλ Ζακέν, την ώρα που αναδύεται από το κρύο, σκοτεινό νερό.\nΕίναι ειδικευμένος δύτης και χειρτιστής σκάφους, ο οποίος εργάζεται για την Φλουβιάλ 27 συναπτά έτη.\nΗ υπηρεσία ξέρει τον Σηκουάνα περισσότερο από οποιονδήποτε, ιδιαιτέρως τις επικίνδυνες πλευρές του, οι οποίες μπορούν ξαφνικά να τραβήξουν έναν κολυμβητή στον πυθμένα ή να τον παρασύρουν μακριά τα ρεύματα.\nΓια τον κ. Ζακέν, το πρωινό του κολύμπι είναι ένας τρόπος να κατανοήσει τον ποταμό και να ανανεώσει την σχέση του μαζί του.\n"Είναι σαν επικοινωνία με τον ποταμό, με αφήνει να είμαι μαζί του", επισημαίνει. "Οφείλεις να ασχολείσαι με τον ποταμό, επειδή δουλεύουμε με αυτόν και χρειάζεται να γνωρίζουμε πώς "αισθάνεται" σήμερα, προσθέτει. Είναι σαν μία γυναίκα. Πρέπει να την φροντίζεις, να την ταΐζεις, να την αγγίζεις. Πρέπει να ξέρουμε την σημερινή του διάθεση", προσθέτει.\nΗ εκλεκτή ομάδα είναι όλοι δύτες, κολυμβητές και χειριστές σκαφών, καθώς και ένοπλοι αξιωματικοί. Ο σημαντικότερος ρόλος τους είναι αυτό που ονομάζουν "παρέμβαση", να πηγαίνουν να βοηθούν κάποιον που έπεσε ή πήδηξε (ή είναι έτοιμος να πηδήξει) μέσα στο ποτάμι.\nΕχουν ανακαλύψει ότι όταν οι άνθρωποι πέφτουν στο νερό, συχνά επικρατεί το ένστικτο της αυτοσυντήρησης. "Είναι σαν αντανακλαστικό", λέει ο Ζακέν, ανακαλώντας στην μνήμη του την έκκληση βοήθειας μίας γυναίκας, την οποία εντόπισαν να κρατιέται από γέφυρα Alexandre III.\n"Είχε μία κακή στιγμή στην ζωή της. Δεν γνωρίζω τον λόγο. Την στιγμή που ήταν στο νερό πιθανώς αντιλήφθηκε ότι ήταν μόνη μία κακή στιγμή, αλλά δεν μπορούσε να βγει χωρίς εμας". Δύο μέρες αργότερα λάβαμε μία ακόμη κλήση για την ίδια γέφυρα.\n"Αυτό ήταν το περίεργο. Ενας τύπος κρατούσε ακριβώς το ίδιο κομμάτι σχοινιού στο νερό, στο ίδιο σημείο. Ηταν ένας 75χρονος". Σε αντίθεση με την γυναίκα που διέσωσαν, ο ηλικιωμένος δεν μπορούσε να σταματήσει να μιλά. "Ελεγε ένα σωρο πράγματα. Λυπόταν που είχε χασει την γυναίκα του πριν απο μία εβδομάδα, δεν μπορούσε να ζήσει χωρίς εκείνη, ήταν δύσκολο. Προσπάθησε να αυτοκτονήσει, αλλα δεν μπόρεσε. Ζήτησε συγγνώμη που μας ενόχλησε", προσθέτει ο Ζακέν.\nΕρευνες για αποδείξεις εγκλημάτων\nΟ Ερίκ Καλβέτ ανήκει στην βραδινή περιπολία, την ώρα της ημέρας που όλα τείνουν να συμβούν. Εκείνος και η ομάδα του ερευνούν τις όχθες του ποταμού, την ώρα που μία ομάδα ανθρώπων κάνουν πάρτι κοντά στην άκρη της όχθης.\n"Το αλκοόλ είναι ένα πρόβλημα", λέει ο Καλβέτ, προτού τον διακόψει έαν τηλεφώνημα. Του ανέφεραν ότι μία γυναίκα έπεσε στον Σηκουάνα από το Ποντ ντε λα Κονκόρντ. Το ταχύπλοο φτάνει στην γέφυρα μέσα σε δευτερόλεπτα, ενώ ο δύτης ετοιμάζει τον εξοπλισμό του. Η υπόλοιπη ομάδα στέκεται στο σκάφος με φακούς, ελέγχοντας τους στύλους της γέφυρας για να δουν, εάν κάποιος κρατιέται από αυτούς.\nΓρήγορα εντοπίζουν μία γυναίκα στην γέφυρα να παρηγορείται από ένα φίλο. Είναι ντυμένη για νυχτερινή έξοδο, αλλά δείχνει χλωμή και αλλόφρων. Ενας περαστικός την έπεισε να μην πέσει στο ποτάμη και τώρα είναι περικυκλωμένη από την αστυνομία. Ο Ερίκ και η ομάδα του μπορούν να αποχωρήσουν, γνωρίζοντας ότι είναι ασφαλής.\nΕνα ακόμη σημαντικό κομμάτι του επαγγέλματός τους είναι η ανακάλυψη αποδείξεων εγκληματικών ενεργειών, τα οποία μπορεί να είναι από όπλα μέχρι χρυσό. Ο Ζακέν είναι περήφανος για μία περίπτωση συμμορίας που είχε κρατήσει έναν άνδρα όμηρο, τον βασάνισαν και τον σκότωσαν. Ο αρχηγός της συμμορίας πέταξε το ρολόι του θύματος, μία απομίμηση Ρόλεξ, στο νερό, και όταν συνελήφθη ο γκάνγκστερ το ρολόι ήταν η ατράνταχτη απόδειξη.\nΗταν πολύ δύσκολο να βρεθεί καθώς η ορατότητα στο νερό ήταν μηδενική. Ηταν στο κέντρο του νερού και οι δύτες είχαν να αντιμετωπίσουν το τσουχτερό κρύο για να κάνουν την έρευνα στον πάτο του ποταμού.\n"Εγινε χειμώνα το περιστατικό και η στάθμη του νερού ήταν πραγματικά υψηλή και ήταν αδύνατο να βρεθεί το αντικείμενο. Αλλα συνεχίσαμε να ψάχνουμε και τελικά το βρήκαμε", δηλώνει ο Ζακέν.\nΜία άλλη φορά κλήθηκαν να βρούν ένα όπλο, με το οποίο είχε χτυπηθεί το θύμα μιας επίθεσης. "Βρήκαμε το όπλο δύο ημέρες μετά, το οποίο είχε ίχνη δέρματος πάνω στη σκανδάλη. Επομένως ήταν αποδεικτικό στοιχείο", εξηγεί ο Ζακέν.\n"Δεν σου αρέσει πάντα αυτό που βρίσκεις, αλλά ξέρεις ότι αυτό είναι το τέλος μιας ιστορίας. Αυτός ο τύπος θα οδηγηθεί στην φυλακή για πολλά χρόνια. Είναι καλό να βάζεις ένα τέλος και να δίνεις την απάντηση σε ένα μυστήριο", καταλήγει.


Βία κατά των γυναικών | Βασιλική Ν. Σίμογλου\nHome ΆρθραΒία κατά των γυναικών\nWritten by Vassiliki Simoglou on 03/07/2011. Posted in Άρθρα\nΗ μαρτυρία της Κ. είναι μία μόνο από τις μαρτυρίες γυναικών που κακοποιήθηκαν και που κατάφεραν να βγουν από τη σιωπή, την ενοχή, τη ντροπή και να ξεφύγουν. Γυναίκες που ανέχονται ψυχολογική, σωματική, οικονομική, σεξουαλική βία, γυναίκες θύματα εγκλωβισμένα σε μια οικογενειακή τρομοκρατία, γυναίκες της ντροπής και της μυστικοπάθειας, απομονώνονται και αρνούνται να μοιραστούν την ταπείνωση που υφίσταται το σώμα και η ψυχή τους. Φοβούνται την κατακραυγή, δυσπιστούν απέναντι στον ίδιο τους τον εαυτό, στους ανθρώπους και την κοινωνία, κλείνονται με απάθεια σε μια παθητικότητα που νιώθουν πως τους άξιζε ή πως την προκάλεσαν. Στη θέση του αυτοσεβασμού το κενό, στη θέση της ζωής η αυτοκαταστροφή, στη θέση του σώματος ο πόνος, υπομένουν την παραβίαση του σώματος και της ψυχής τους από τον άλλο – το σύζυγο, τον πατέρα, τον αδελφό – και η ψυχή γίνεται ένα με το δέρμα και υποφέρει.\nΑπό πού ξεκινάει το σώμα; Πού τελειώνει το σώμα μου και πού αρχίζει το σώμα του άλλου; Τι είναι το σώμα, το δέρμα; Γιατί δεν ξεχνάει; Και τι είναι να προσβάλλει κανείς το σώμα, να του επιτίθεται; Το δέρμα (ως επιφάνεια του σώματος) εγκλείει ψυχικά περιεχόμενα και οριοθετεί τον ψυχισμό. Το άτομο περιέχεται ψυχικά μέσα σε ένα φάκελο – το σώμα – ο οποίος το ενοποιεί. Αυτή η υποστύλωση του ψυχισμού πάνω στο δέρμα μαρτυρά μια ομολογία μεταξύ σώματος και ψυχής, με την έννοια ότι λειτουργούν και τα δύο ως σύνορα με το έξω και ως δοχεία που περιέχουν το μέσα. Υπάρχει, συνεπώς, μια διεπιφάνεια, μια διασύνδεση ανάμεσα στο μέσα (τον ψυχισμό) και το έξω (το δέρμα), που δεν είναι άλλη από το σώμα. Το έξω δεν μπορεί να διεισδύσει στο μέσα χωρίς τη διαμεσολάβηση του σώματος. Όταν, λοιπόν, το σώμα κακοποιείται, τραυματίζεται μαζί του και αυτή η διασύνδεση με την ψυχή, γι’ αυτό και κάθε μορφή βίας πάνω στο σώμα είναι πέρα και πάνω από όλα ψυχολογική. Το δέρμα, αυτός ο ελέφαντας, δεν ξεχνάει τα τραύματά του, γιατί τα ενσωματώνει στην ψυχή. Εκεί που τελειώνει το σώμα μου, εκεί αρχίζει το σώμα του άλλου. Και όταν αυτό το όριο διαρρηγνύεται με τη βία, όπως αυτό συμβαίνει στην κακοποιημένη γυναίκα, τότε κατακερματίζεται η ψυχή και μόνη της δεν μπορεί, δε γίνεται να ενοποιηθεί ξανά. Στην ανάγκη του άλλου να επιβληθεί στην ψυχή μιας γυναίκας βιαιοπραγώντας πάνω στο σώμα της, η γυναίκα οφείλει στον εαυτό της να απαντήσει με τόλμη και να λύσει τη σιωπή.\nΗ βία κατά των γυναικών είναι μία ακόμα έκφραση της ανισότητας των δύο φύλων, που αναπαριστά, πέραν των άλλων, μια καταπάτηση των θεμελιωδών ανθρωπίνων δικαιωμάτων. Μόνον όταν οι γυναίκες πατήσουν μέσα στην κοινωνία σαν ισότιμα μέλη της και βγουν από τη ντροπή και το φόβο, θα πάψει η βία κατά των γυναικών να είναι μια αθέατη νόρμα και θα απογυμνωθεί ως μια προσβλητική, σοκαριστική ανωμαλία… Πριν να είναι πολύ αργά και η τρομοκρατία μέσα στην οικογένεια γίνει τρομολαγνεία για τα Μέσα και τους φορείς.\nTags: βία εναντίον γυναικών, Βία κατά των γυναικών, ενδοοικογενειακή βία, κακοποίηση γυναίκας, κακοποίηση γυναικών, όχι βία εναντίον των γυναικών, σωματική βία εναντίον γυναίκας, τι είναι το σώμα


Nokia C7 βίντεο παρουσίαση | Techblog.gr\nNokia C7 βίντεο παρουσίαση\nΠέμπτη, 16/09/2010 · Κώστας Βλαχάκης Nokia Nokia C7\nTechblogTV. Κρατάμε στα χέρια μας και σας παρουσιάζουμε το νέο Nokia C7 με λειτουργικό σύστημα Symbian3, οθόνη αφής multi-touch 3.5 ιντσών τεχνολογίας AMOLED και κάμερα 8 Megapixel με δυνατότητα βίντεο 720p HD. Έρχεται με ενσωματωμένη μνήμη 8GB, Wi-Fi b/g/n, Bluetooth 3.0 και διάρκεια μπαταρίας 27 ημέρες σε standby. Δείτε το βίντεο.\nΟθόνη: 3.5 ίντσες, αφής, AMOLED, 640×360 pixels\nΚάμερα: 8 Megapixel, βίντεο 720p\nΔιαστάσεις: 117.3×56.8×10.5 χλστ.\nΑυτό που λέει για την μπαταρία ότι κρατάει 27 ημέρες ισχύει ή είναι τυπογραφικό λάθος;\nΙσχύει, σύμφωνα πάντα με το επίσημο PDF της Nokia https://tinyurl.com/2vr4hkp\nΞερει κανεις το κομματι που παιζει απο το 5.40 κ μετα??\nΚώστα μία μικρή διόρθωση στο τέλος λές αυτό είναι το νόκια Χ7 ενώ είναι το C7 αλλά οκ καταλαβαίνω τί κούραση θα τράβηξες και πάνε και τα κάνουνε και 8 το πρωί αντί να τα βάλουν απόγευμα να ξεκουραστήτε και λίγο\nΑπο κεί και πέρα επειδή το είπες και εδώ αλλά και σε προηγούμενο βίντεο γιατί λές ότι έχει moultitouch στις φωτος και στο ίντερνετ,δηλαδή που αλλού δεν έχει στα maps;κάτι ξεχνάω που δεν έχει δηλαδή;\nΠροσωπικά δεν μου άρεσε! Μοιάζει με παλιό Σαμσουγκ.\nφιλε gregory τωρα που το εγραψες στα ελληνικα την samsung φαινεται οτι ειναι κορεατικη 🙂\nepd eixes endoiasmous file kwsta.. einai metalinh k h perifereia ths o8onhs.. ontws moiazei me to samsung jet ligo alla se ashmi einai kataplhktiko!!:D\nφιλε κωστα μια και εχεις εμπειριες με τα κινητα και το ειδες απο κοντα το μοντελο…μπορεις να μου πεις μια γενικη γνωμη για το κινητο…το λεω γιατι με ενδιαφερει να το αγορασω…\nandreas, εκτός από εκείνη την ολιγόλεπτη συνάντηση που είχα μαζί του τον περασμένο Σεπτέμβριο δεν το έχω ξαναπιάσει στα χέρια μου. Πιστεύω πάντως ότι είναι μια αξιόλογη πρόταση που ίσως θα μπορούσε να κοστίζει και λιγότερο από 400 ευρώ που έχει σήμερα.\nτο κινητο το εχω ενα μηνα και καθε μερα ανακαλυπτω και καιτι καινουριο !! το κινητο ειναι σουπερ και αντεχει σε κα8ε χτυπιμα .. μου επεσε στα 3 μετρα και δεν επαθε ουτε γρατζουνια !!\nεμμ το μονο κακο που μπορς να πς οτι εχει ειναι οτι η μπαταρια κραταει περιπου ενα 24ωρο και λιγοτερο ..!!\nγεια σας παιδια..θα ηθελα την βοηθεια σασ..ειμαι αναμεσα στ nokia c7 και στ samsung galaxy ace ποιο μου προτεινετε??γενικα θελω καλη καμερα,να μπαινω ευκολα facebook,twitter και φυσικα να μπορω ευκολα να το χειριστω!!!!!\nΕπειδη ενδιαφερομαι πολθ για το συγκεκριμενο μοντελο θα μπορουσε να μου πει καποιοσ αν εχει κανενα αρνητικο στοιχιο αυτο το κινιτο;\nΈχει το συγκεκριμένο κινητό νόκια ελληνικό μενού;\nΝαι έχει και ελληνικό μενού και πληκτρολόγιο 🙂\nΚωστα καλησπερα! Ειμαι αναμεσα σε Nokia C7, HTC wildfire S & Samsung Galaxy S. Τι προτεινεις? Θα πηγαινα προς Nokia αλλα με χαλαει λιγο το Symbian. Δεν εχω ακουσει και τα καλυτερα. Τι λες?\nΣου προτείνω ένα εκ των Samsung Galaxy S και HTC Wildfire S.\nΚωστα το Galazy ACE εννοουσα. Μαλλον για HTC wildfire S το βλέπω. Συμφωνεις?\nΜε το κινητό αυτό , μπορούμε να στείλουμε μουσική , φωτοφραφίες και βίντεο μέσω bluetooth;\nΝαι μπορείς. Στελνει κανονικά.


Έφυγε από τη ζωή ο μόδιστρος που έντυσε το ελληνικό σινεμά – National Post Cyprus\nΚοινωνία 07/01/2020, 7:11 μμ\nΓιάννης Βούρος, ένας από τους πιο σπουδαίους Έλληνες μόδιστρους, πέθανε σήμερα σε ηλικία 96 ετών. Δημιουργίες του φορέθηκαν από σταρ του κινηματογράφου, βασίλισσες, πρέσβειρες και σοσιαλιτέ σε Αλεξάνδρεια και Αθήνα ενώ τα κοστούμια των πιο επιτυχημένων ταινιών της Φίνος Φιλμς, έχουν την υπογραφή του.\nΓια τις εμπειρίες του από το Παρίσι, την επιστροφή του στην γενέτειρά του Αλεξάνδρεια, την φυγή του στην Ελλάδα αλλά και την πολυετή καριέρα του στον Ελληνικό Κινηματογράφο, ο Γιάννης Βούρος, ο δημιουργός που σφράγισε με τα ρούχα του τα ’60s, μιλούσε στο Marie Claire Ioυλίου-Αυγούστου του 2016 και την Λουκία Λυκίδη.\nΈφηβος (αριστερα) το 1941 στην Αλεξάνδρεια με έναν αγαπημένο παιδικό φίλο του.\nΈνα από τα νυφικά του.\nΣχεδιάζοντας για την ίδια τη βασίλισσα της Αιγύπτου\nΓΙΑΝΝΗΣ ΒΟΥΡΟΣΕλληνικός κινηματογράφοςθάνατοςΜαίρη ΧρονοπούλουΜΑΡΩ ΚΟΝΤΟΥμόδιστρος


«Αγκάλιασε τη διαφορετικότητα» – Liberation Popular\n«Έχεις σκεφτεί ποτέ πόσο χρήσιμη είναι η διαφορετικότητα στην καθημερινότητά σου και πόσο λειψή θα ήταν η ζωή σου χωρίς αυτήν;» σημειώνει το Generation 2.0 RED σχετικά με την νέα του καμπάνια με στόχο τόσο την ενημέρωση και ευαισθητοποίηση του κοινού, όσο και την κινητοποίηση των εργοδοτών, ώστε να δοθούν ευκαιρίες απασχόλησης σε διαφορετικούς πληθυσμούς της Ελλάδας.\nΣτο πλαίσιο του προγράμματος «Διευκολύνοντας την πρόσβαση στην εργασία για ευάλωτους πληθυσμούς στην Αθήνα», που έχει αναλάβει το Generation 2.0 RED, ξεκίνησε καμπάνια με τίτλο «Αγκάλιασε τη Διαφορετικότητα» και στόχο έχει τόσο την ενημέρωση και ευαισθητοποίηση του κοινού, όσο και την κινητοποίηση των εργοδοτών, ώστε να δοθούν ευκαιρίες απασχόλησης σε διαφορετικούς πληθυσμούς της Ελλάδας.\nΌπως αναφέρει το Generation 2.0 RED:\nΥπάρχουν τουλάχιστον 500.000 άνθρωποι που χτίζουν τις ζωές τους δίπλα μας. Έχουν τεχνογνωσία, δημιουργικότητα και όρεξη γα εργασία. Φέρνουν μαζί τους μια πολύχρωμη παλέτα με κουλτούρες, παραδόσεις, γνώσεις και εξειδίκευση σε πολλούς τομείς. Εμπλουτίζουν και εξελίσσουν την ιστορία της χώρας μας, η οποία έχει δεχτεί επιρροές από πολλές αυτοκρατορίες καθ’όλη την αρχαιότητα.\nΈχεις σκεφτεί ποτέ πόσο χρήσιμη είναι η διαφορετικότητα στην καθημερινότητά σου και πόσο λειψή θα ήταν η ζωή σου χωρίς αυτήν;\nΥποστηρίζουμε την ισότιμη συμμετοχή και δίνουμε ευκαιρίες σε όλους τους ανθρώπους που μοιράζονται τις ίδιες ανησυχίες και τα ίδια όνειρα με εμάς.\nLiberation 12 Οκτωβρίου 2017 φτώχεια,ΑΡΘΡΑ\nΠροηγούμενες Προηγούμενο άρθρο: Στείρωσαν 230 χιλιάδες ανθρώπους στη Σουηδία γιατί “νόθευαν την καθαρότητα της φυλής\nΕπόμενες Επόμενο άρθρο: Εγκαθίστανται οι πρώτοι πρόσφυγες σε σπίτια στη Λάρισα – Συνεχίζεται η εκμίσθωση


Στην Μητέρα :: Anastasimofos\nKαθώς ξαναθυμόμαστε τα γεγονότα της εορτής της Υπαπαντής, προβάλλει η μοναδική μορφή της Υπεραγίας Θεοτόκου, που η θαυμαστή υπακοή της στο προαιώνιο σχέδιο του Θεού για την σωτηρία των ανθρώπων την κατέστησε όχι μόνο Μητέρα του Χρίστου μας, άλλα και Μητέρα όλων μας.\nΚαι είναι το πιο δυνατό πρότυπο στην ζωή των παρθένων και των μητέρων. Η υπακοή της, η τέλεια εμπιστοσύνη της στον Θεό, η ταπείνωσή της, η σιωπή της... Η θυσία, η συνέπεια στο καθήκον της, η αφοσίωση στην αποστολή της... Έζησε, συγχρόνως, στον ύψιστο βαθμό την παρθενία και την μητρότητα. Γι' αυτό, αποτελεί παράδειγμα για όλες τις γυναίκες, και κυρίως για τις μητέρες.\nΈχουν πει ότι πίσω από κάθε μεγάλο άνδρα κρύβεται μια μεγάλη γυναίκα, συνήθως η μάνα. Και δεν έχουν άδικο. Αφού το έργο της διαπαιδαγώγησης αρχίζει από την ώρα της συλλήψεως. Ο τρόπος ζωής της, η προσευχή της, ηρεμία της έχουν αντίκτυπο και στο έμβρυο.\nΚάποιος άλλος είπε: Κουνώντας την κούνια του μωρού της, η μητέρα κινεί το λίκνο όλης της γης. Πόσο μεγάλα λόγια! Το βάρος τους και η σημασία τους, ακόμα πιο μεγάλα.\nΑν η μητέρα οδηγήσει το παιδί της κοντά στον Θεό και του μεταδώσει άξιες και ιδανικά, τότε η γη θ' αποκτήσει-ίσως-έναν άξιο ηγέτη. Αν όμως αμελήσει αυτό το έργο της, ίσως η γη αποκτήσει ένα στυγερό εγκληματία. Κι αν αυτό ακούγεται σκληρό, ας πούμε ότι-πιθανόν- η αδιαφορία του δεν θα βοηθήσει τίποτα καλό να γίνει. Ποιος μπορεί να παραβλέψει και την Μόνικα, την μητέρα του ιερού Αυγουστίνου; Πόσα χρόνια έκλαιγε και παρακαλούσε τον Θεό για τον γιό της; Και ήρθε η ώρα που γιόρτασε ουρανός και η γη την επιστροφή του κι έγινε κι εκείνος Μεγάλος.\nΣκέψου, καλή μου μανούλα, τις μητέρες των Τριών Ιεραρχών. Και οι Τρεις τους ήταν μεγάλοι, μοναδικοί. Η Εμέλεια έδωσε τον Μέγα Βασίλειο, η Νόννα τον Γρηγόριο τον Θεολόγο κι η Ανθούσα τον Ιωάννη τον Χρυσόστομο. Και οι τρεις μητέρες έδωσαν Θεό στα παιδιά τους κι εκείνα Τον αγάπησαν και Τον υπηρέτησαν με το παραπάνω. Στάθηκαν οι ίδιες παραδείγματα στα παιδιά τους κι έγιναν ζωντανοί οδοδείκτες της ζωής και του ουρανού. Και εκείνες άγιασαν, άλλα και τα παιδιά τους έγιναν Γίγαντες του πνεύματος, Μέγιστοι της 'Εκκλησίας μας.\nΌπως καταλαβαίνεις, σεβαστή μου μητέρα, έχεις μία πολύ υψηλή και ιερή αποστολή. Όχι μόνο να διαμορφώσεις χρηστούς πολίτες της γης, άλλα και να κάνεις τα παιδιά σου ουρανοπολίτες. Ο Θεός να σου δίνει δύναμη και κουράγιο, φώτιση και θέληση, να συνεχίζεις το έργο σου με επιτυχία.\nΓια να αναφωνούν και σήμερα, όπως τότε ο ειδωλολάτρης φιλόσοφος και δάσκαλος του ιερού Χρυσοστόμου για την μητέρα του, την Ανθούσα: «Βαβαί, οϊαι παρά χριστιανοΐς γυναϊκές είσιν!», δηλαδή, τι θαυμάσιες γυναίκες που έχουν οι Χριστιανοί. Μία από αυτές ας είναι η κάθε σύγχρονη μάνα.\nΠηγή: Περιοδικό Αγία Λυδία, τεύχος: Φεβρουάριος 2020.


εδώ στο νότο: Ημερίδα Ενημέρωσης των Δήμων της Περιφέρειας Αττικής για τη χρηματοδότηση από το ΕΣΠΑ δράσεων Διαχείρισης Αποβλήτων\nΗμερίδα Ενημέρωσης των Δήμων της Περιφέρειας Αττικής για τη χρηματοδότηση από το ΕΣΠΑ δράσεων Διαχείρισης Αποβλήτων\nΗμερίδα Ενημέρωσης των Δήμων σχετικά με τις Δράσεις Ολοκληρωμένης Διαχείρισης Αστικών Στερεών Αποβλήτων που θα χρηματοδοτηθούν από το ΕΣΠΑ 2014 - 2020 οργανώνουν αύριο, Τρίτη 28 Ιουνίου, η Περιφέρεια Αττικής, η ΕΥΔΕΠ Περιφέρειας Αττικής και ο ΕΔΣΝΑ.\nΗ εκδήλωση θα πραγματοποιηθεί από τις 9 το πρωί ως τις 14.00, στο κεντρικό αμφιθέατρο του Εθνικού Κέντρου Έρευνας Φυσικών Επιστημών «ΔΗΜΟΚΡΙΤΟΣ».\nΗ Ημερίδα αναμένεται να συμβάλλει στην ανάλυση θεμάτων ενδιαφέροντος για την εφαρμογή του Νέου Σχεδίου Ολοκληρωμένης Διαχείρισης Αστικών Στερεών Αποβλήτων στην Αττική. Ειδικότερα, έχει ως στόχο την ενημέρωση των δυνητικών δικαιούχων του ΕΣΠΑ 2014 - 2020 σε ζητήματα όπως η διαχειριστική ικανότητα, οι κρατικές ενισχύσεις, ο νέος ΠΕΣΔΑ, οι κατηγορίες των έργων / δράσεων, η επιλεξιμότητα αυτών κ.α. Ακολούθως, θα απαντηθούν ερωτήματα που έχουν υποβληθεί ή θα υποβληθούν στο πλαίσιο των προσκλήσεων του ΕΣΠΑ 2014 - 2020, σχετικά με τις παραπάνω δράσεις διαχείρισης στερεών αποβλήτων.\nΗμερίδα Ενημέρωσης των Δήμων της Περιφέρειας Αττικ...\nΑς «σωθεί» ο Μέσι κι ας μη γίνει ποτέ... Μαραντόνα\nΠρόσφυγας έχει στην πλάτη την τυφλή γυναίκα του κα...


Αρχική Σελίδα Προϊόνταμητρική κάρτα κεντρικών υπολογιστών\nΜεγάλες Εικόνας : Τύπος υποδοχών κεντρικών υπολογιστών KCKR5 7NDJ2 IDRAC LGA1366 KFFK8 R620 Mainboard\nΜέχρι 768GB (24 αυλακώσεις DIMM)\nKFFK8 ΜΑΖΙΚΟ σύστημα μητρικών καρτών της Dell Poweredge R620\nΠίνακας KCKR5 7NDJ2 IDRAC\nΌνομα στοιχείων: KFFK8 ΜΑΖΙΚΟΣ πίνακας KCKR5 7NDJ2 IDRAC συστημάτων μητρικών καρτών της Dell Poweredge R620\nΑριθμός μερών: KFFK8\nΣυμβατό εμπορικό σήμα ΚΜΕ Intel\nΑριθμός αυλακώσεων μνήμης Μέχρι 768GB (24 αυλακώσεις DIMM)\nΕπισκόπηση: Ο πίνακας συστημάτων -- ή μητρική κάρτα -- είναι βασικός όταν το σύστημα κεντρικών υπολογιστών σας. Ενεργεί ως νευρικό σύστημα στον κεντρικό υπολογιστή σας, που συνδέει όλα τα συστατικά έτσι ώστε μπορούν επιτυχώς να λειτουργήσουν το ένα με το άλλο. Ο πίνακας συστημάτων της Dell KFFK8 είναι ένα τέτοιο μέρος, και αυτός που χρειάζεστε για τη Dell σας PowerEdge XL τον κεντρικό υπολογιστή R620.\nΗ Dell KFFK8 εξασφαλίζει ότι τα μέρη του κεντρικού υπολογιστή της Dell R620 τρέχουν αποτελεσματικά και είναι συμβατά. Το PowerEdge XL το ίδιο R620 είναι ένας ισχυρός κεντρικός υπολογιστής που συσκευάζεται με την απόδοση, τις εντυπωσιακές I/O ικανότητες, και ένα εύκαμπτο, εξελικτικό δίκτυο με την ισορροπημένη απόδοση και τη διαχείριση συστημάτων.\nΟ πίνακας συστημάτων της Dell KFFK8 είναι ένας ολοκαίνουργιος πίνακας συστημάτων προοριζόμενος για τη χρήση με τη Dell PowerEdge XL R620, και είναι εγγυημένος πλήρως - λειτουργικός. Η αγορά με αυτοπεποίθηση, ως φωτογραφίες απεικονίζει ανωτέρω την ακριβή αντιπροσώπευση αυτών των μητρικών καρτών, και συσσωρεύεται με 90 μας - εξουσιοδότηση ημέρας.\nΚεντρικός υπολογιστής Mainboard,


Νυχτικό Σατέν Μπορντώ - BeSexy\n"Milena by Paris" μπορντώ σατέν νυχτικό +string με ελαστική δαντέλα. Πρόλαβε τώρα δωρεάν μεταφορικά!\n3356BO Πρόλαβε τώρα δωρεάν μεταφορικά!\nΝυχτικό από ύφασμα σατέν μπορντώ και φάσες από δαντέλα, διακοσμημένο μπροστά με σατέν κορδέλα και φιόγκο. Σετ με ασορτί string. Από την "Milena by Paris"\nΑξιολογείτε:Νυχτικό Σατέν Μπορντώ


Το… “ανατολίτικο παζάρι” της Συνόδου Κορυφής για το Προσφυγικό | Mikrometoxos.gr\nΑνατολίτικο παζάρι προσπάθησε η Τουρκία να κάνει την κρίσιμη Σύνοδο Κορυφής για το Προσφυγικό καθώς αποφάσισε να εκμεταλλευτεί τις συγκυρίες για να εκμαιεύσει την θέση της στην ευρωπαϊκή οικογένεια. Ενώ στην αρχή το σενάριο που εξυφαινόταν ήταν για το κλείσιμο της Βαλκανικής οδού (χωρίς αυτό να σημαίνει κλειστά σύνορα για την Ελλάδα) ο κ. Νταβούτογλου έβαζε στο κάδρο την Τουρκία, που πλέον αποτελεί «κλειδί» για την αντιμετώπιση της προσφυγικής κρίσης.\nΣύμφωνα με ελληνικές κυβερνητικές πηγές, οι διαδικασίες που ακολουθούνται για την εύρεση συμβιβασμού με την Τουρκία είναι «σύνθετες» και αναμένεται να διαρκέσουν επί μακρόν, καθώς γίνεται προσπάθεια για μια συμφωνία, που θα καλύπτει όλες τις πλευρές.\nΠρόκειται για μια εξέλιξη, που η ελληνική πλευρά θεωρεί θετική, καθώς αφαιρεί από την Ελλάδα μια σειρά κατηγοριών από κράτη-μέλη όπως αυτά του Βίζενγκραντ, χαρακτηρίζοντας την εξέλιξη αυτή ως μια «τεράστια ανακούφιση».\nΚοινό σχέδιο δράσης για ΕΕ-Ελλάδα και Τουρκία\nΗ πίεση και ο έμμεσος εκβιασμός της Τουρκίας\nΗ αντίδραση Τσίπρα στα τουρκικά αιτήματα\nΔιαφωνία Μέρκελ με Ολάντ για τα σύνορα


Τζάμπολ στο ανοιχτό τουρνουά! - www.12sports.gr\n08:14 | Δευ 3 Ιουν, 2019\nΞεκινάει σήμερα στο «Βενετόκλειο» το 8ο ανοιχτό τουρνουά μπάσκετ, που διοργανώνει ο Δ.Ο.Π.Α.Ρ. Το πρώτο τζάμπολ θα γίνει στις 19:00 με το παιχνίδι ανάμεσα στους Buzzer Beaters και το Χορόσπιτο, ενώ αμέσως μετά (21:00) το Τ.Ε.Ε. θα αντιμετωπίσει το Jumbo. Σε καθημερινή βάση (εκτός Κυριακής) θα διεξάγονται δύο παιχνίδια και μετά το τέλος της κανονικής περιόδου, θα ακολουθήσουν οι χιαστί προημιτελικοί και στη συνέχεια το φάιναλ-φορ για την ανάδειξη της νικήτριας ομάδας.


Νέο πεντάστερο ξενοδοχείο άνοιξε στη Θεσσαλονίκη! - Omorfa Taxidia\nΑρχική » Ειδήσεις » Ξενοδοχειακά » Νέο πεντάστερο ξενοδοχείο άνοιξε στη Θεσσαλονίκη!\nΝέο πεντάστερο ξενοδοχείο άνοιξε στη Θεσσαλονίκη!\nΗ ανανέωση του ξενοδοχειακού δυναμικού της Θεσσαλονίκης συνεχίζεται ακάθεκτη. Ένα νέο πεντάστερο ξενοδοχείο ξεκίνησε την λειτουργία του λίγες μέρες πριν μπει ο νέος χρόνος και πιο συγκεκριμένα στις 20 Δεκεμβρίου. Πρόκειται για το νεόδμητο S Hotel που βρίσκεται στο νούμερο 5 του πεζόδρομου της Καλαποθάκη, στο κέντρο της πόλης.\nΑνήκει στην εταιρεία “Ολύμπιον Α.Ε. Οικοδομικές και Τουριστικές Επιχειρήσεις” της οικογένειας Δούδου που έχει ένα ακόμη ξενοδοχείο στην Φούρκα της Χαλκιδικής, το Οlympion Sunset Hotel, επίσης πέντε αστέρων.\nΤο οκταώροφο S Hotel διαθέτει 29 ευρύχωρα δωμάτια και σουίτες, καθώς επίσης και το εστιατόριο Σigma στο ισόγειο του κτιρίου, με μεσογειακή κουζίνα.\nΚατά τη διάρκεια ανέγερσης του ξενοδοχείου, βρέθηκαν αρχαιότητες από τον 4ο πχ αιώνα μέχρι την Οθωμανική περίοδο, τις οποίες οι επισκέπτες μπορούν να θαυμάσουν κάτω από το γυάλινο δάπεδο του κάτω ορόφου.\nΤο S Hotel είναι το τέταρτο πεντάστερο ξενοδοχείο που άνοιξε στη Θεσσαλονίκη την προηγούμενη χρονιά. Προηγήθηκαν το Onoma Hotel στην οδό Μοναστηρίου, το Vanoro Hotel στη Δωδεκανήσου και το No 15 Ermou Hotel στην ομώνυμη οδό. Τουλάχιστον δύο ακόμη αναμένεται να ανοίξουν το πρώτο εξάμηνο αυτής της χρονιάς.\nΘεσσαλονίκη Νέο ξενοδοχείο\nΗ Ryanair φεύγει από τη Φρανκφούρτη. Σταματά το Αθήνα – Φρανκφούρτη…\nΣτο Κτήμα Παντούλη στην Πιερία! (δείτε φωτογραφίες)\nΓνωρίστε το S Hotel, το νέο πεντάστερο ξενοδοχείο της Θεσσαλονίκης! (δείτε φωτογραφίες)


Έρευνα εισαγγελέα για την Έλενα Παπαρίζου - Tο ποσό που της ζητά ο Τόνυ Μαυρίδης! | fthis.gr\nΈρευνα εισαγγελέα για την Έλενα Παπαρίζου - Tο ποσό που της ζητά ο Τόνυ Μαυρίδης!\nΠέμπτη 06 Απριλίου 2017, 19:00\n- Τελευταία ενημέρωση: 07/04/2017, 10:54\nΗ δικαστική διαμάχη της Έλενας Παπαρίζου και του Τόνυ Μαυρίδη φαίνεται να μην έχει τέλος.\nΣτον διορισμό δικαστικού πραγματογνώμονα με ειδικότητα οικονομολόγου που θα διερευνήσει τα οικονομικά στοιχεία της Έλενας Παπαρίζου προχώρησε ο πταισματοδίκης Αθηνών, σύμφωνα με δημοσίευμα της Espresso.\nΎστερα από έρευνα η πλευρά του Τόνυ Μαυρίδη βρήκε επιπλέον στοιχεία, για αυτό κατέθεσε συμπληρωματική μήνυση, ζητώντας και άλλα 30.000 ευρώ. Δηλαδή απαιτεί συνολικά περίπου 280.000 ευρώ από κέρδη που του αναλογούν.\nΣύμφωνα με το ρεπορτάζ της εφημερίδας, στο υπόμνημα που κατέθεσε η πλευρά της δημοφιλούς τραγουδίστριας δεν αρνείται την ύπαρξη των κερδών. Όμως υποστηρίζει ότι δεν υπάρχουν αποδείξεις πως ο μουσικός παραγωγός δεν πήρε το μερίδιο που του αναλογούσε από αυτά, καθώς τότε συζούσε με την Έλενα Παπαρίζου. Όπως αναφέρεται, επειδή ο Τόνυ Μαυρίδης ήταν άνεργος, ξόδεψαν τα χρήματα από κοινού για τη διαβίωσή τους, όταν ήταν ζευγάρι και ζούσαν κάτω από την ίδια στέγη.


Βεζυρίδης: «Βάζουμε… τελεία» - Onsports.gr\nOnsports Team\t27 Ιουλίου 2011, 17:14\nΒεζυρίδης: «Βάζουμε… τελεία»\nΟ τερματοφύλακας του ΟΦΗ υποστήριξε ότι την Πέμπτη (28/07) οι Κρητικοί θα οριστικοποιήσουν την επιστροφή τους στη Super League.\nΟ 37χρονος γκολκίπερ παραχώρησε συνέντευξη στον ραδιοφωνικό σταθμό «Athletic Radio» και δεν έκρυψε την αισιοδοξία του για την επίτευξη του στόχου της ανόδου.«Εδώ που φτάσαμε θέλει καρδιά, ψυχή και τύχη για να πετύχουμε τον στόχο μας», είπε αρχικά και συνέχισε: «Είναι ένα 90λεπτο που παίζεται όλη η χρονιά και έχω την εντύπωση ότι σε αυτό το ματς θα μπει μια τελεία στα 2 χρόνια του ΟΦΗ στην Β' Εθνική. Αν πάντως γίνονταν τα πλέι - οφ στην ώρα τους, είναι δεδομένο ότι η διαφορά θα ήταν μεγαλύτερη».\nΑναλυτικά η συνέντευξη του Βεζυρίδη:\n«Το έχω πει ξανά ότι δεν έχω ξαναδεί πιο άδικο πράγμα στην ζωή μου. Είναι απάνθρωπο, δεν τους ενδιαφέρει ο ποδοσφαιριστής και η υγεία τους και έκαναν τα play off μόνο για τους δικούς τους λόγους. Προφανώς το έκαναν αυτό γιατί σε διαφορετική περίπτωση έπρεπε να έχουν πάρει απόφαση υπέρ του ΟΦΗ».\nΓια το πρώτο παιχνίδι με τον Λεβαδειακό: «Εμείς έχουμε μάθει να επιβιώνουμε στα δύσκολα και είναι στο πετσί μας. Ξέραμε ότι με μια ήττα τα πράγματα θα ήταν πολύ δύσκολα και ότι ο Λεβαδειακός έχει κάνει πολλές προπονήσεις εν αντιθέσει με εμάς που είχαμε κάνει μόνο μια. Γνωρίζαμε επίσης ότι με την εμπειρία μας και το πάθος μας μπορούσαμε να τα καταφέρουμε. Υπερβάλλαμε εαυτούς, δώσαμε τον καλύτερο εαυτό μας και πήραμε μια πολύ μεγάλη νίκη. Ξέρουμε πώς να τους χαλάμε τα σχέδια».\nΓια τον εαυτό του: «Είναι καλό όταν μια ομάδα χρειάζεται τον τερματοφύλακα της, αυτός να μπορεί να ανταποκριθεί. Εγώ προσπαθώ να είμαι σταθερός, να βοηθάω την ομάδα και δεν με ενδιαφέρει η δική μου εμφάνιση αλλά το αποτέλεσμα της ομάδας. Αυτήν την στιγμή δεν σκέφτομαι καθόλου το συμβόλαιο, δεν σκέφτομαι καθόλου τι θα γίνει. Δεν σας κρύβω ότι έχει προηγηθεί μια συζήτηση αλλά τώρα το μόνο που μας ενδιαφέρει όλους είναι το σήμερα και όχι το αύριο. Πάντως αν συνδυαστεί η άνοδος του ΟΦΗ και η δική μου παραμονή στην ομάδα θα ήταν από τα καλύτερα πράγματα στην καριέρα μου».


ΠτΔ: Υπάρχει αλληλοκατανόηση των δυσκολιών\n07 Ιανουαρίου 2016 - 13:08\nΟλα τα εκκρεμούντα θέματα τέθηκαν επι τάπητος στη σημερινή συνάντηση του Προέδρου Αναστασιάδη με το Μουσταφά Ακκιντζί.\nΣε δηλώσεις στο Προεδρικό, μετά την ολοκλήρωση της συνάντησης, είπε ότι εξετάστηκε η παραπέρα πορεία των συνομιλιών προκειμένου να διαφανεί σε ποια σημεία υπαρχουν συγκλίσεις και σε ποια διαφορές.\nΧαρακτήρισε παραγωγική τη συνάντηση, η οποία είπε, διεξήχθη σε καλό κλίμα.\nΣημείωσε οτι υπάρχει αλληλοκατανόηση των δυσκολιών που αντιμετωπίζει η κάθε πλευρά.\nΠροσπάθεια μας, είπε, είναι να βρούμε τρόπους ώστε χωρίς να παραγνωρίζονται οι ανησυχίες της μίας πλευράς, να μην παραβλέπονται θέματα που προκαλούν ανησυχία στην άλλη .\nΤονισε ότι το κάθετι πρέπει να βασίζεται σε αρχές και όχι σε προκαθορισμένες θέσεις και να μην δημιουργείται η εικόνα ότι η μια πλευρα προσπαθεί να επιβληθεί στην άλλη.\nΚληθείς να σχολιάσει τη δήλωση του Τούρκου Υπουργού Ευρωπαϊκών Υποθέσεων Βολκάν Μποσκίρ ότι η λύση του Κυπριακού θα πρέπει να καταστεί πρωτογενές δίκαιο, ο Πρόεδρος Αναστασιάδης τόνισε ότι, πρωτογενές δίκαιο αποτελεί αυτό που επέτρεψε στη Κυπριακή Δημοκρατία να καταστεί πλήρες μέλος της Ευρωπαϊκής Ενωσης.\nΟποιαδήποτε άλλη ιδέα, τόνισε, είναι ξένη προς την πραγματικότητα σημειώνοντας ότι αυτό έχει γίνει κατανοητό από όλους.\nΣύνταξη: Κατερίνα Μηλιώτη, Παναγιώτης Γιωργαλλής


Νηστίσιμος Χαλβάς με σοκολάτα και καβουρδισμένο αμύγδαλο, από την Αργυρώ μας! - Συνταγή από myTaste\n1 κ.σ κανέλα τριμμένη\n2 -1/2 φλ ζάχαρη\n1/2 φλ αμύγδαλα\n1/2 φλ σταφίδα σουλτανίνα\n1 φλ λεμονιού\n100 γρ πικρή σοκολάτα ψιλοκομμένη\nΤα αφαιρείτε από τη φωτιά και μόλις κρυώσουν τα χοντροκόβετε και τα αφήνετε στην άκρη. Αποσύρετε τη κατσαρόλα από τη φωτιά, προσθέτετε το ξύσμα πορτοκαλιού, τη κανέλα και τη κουβερτούρα και συνεχίζετε το ανακάτεμα με τη ξύλινη κουτάλα μέχρι να λιώσει η σοκολάτακαι ενσωματωθεί στο χαλβά\nΒγάζετε το χαλβά απότην φωτιά και προσθέτετε τηνσοκολάτα. Βγάζετε την κανέλα από το σιρόπι και όσο είναι ζεστό προσθέτετε σιγά σιγά στο σιμιγδάλι\nΤα βουτάμε σε στέβια και κανέλα και αν θέλουμε τα περιχύνουμεμε σάλτσα σοκολάτας. Ξεκινάμε τα τσούρος, βάζοντας σε κατσαρόλα το νερό, το βούτυρο καρύδας (ή μαργαρίνη), αλάτι, την κρυσταλλική στέβια καιτην κανέλα, μέχρι να λιώσει το βούτυρο καρύδας, και να πάρουν βράση\nστολίζουμεμε τα καραμελωμένα φιστίκια καιτην τρούφα σοκολάτας. καιρίχνουμεστην αρχή λίγο-λίγο το σιρόπι του πορτοκαλιού(προσοχή γιατί πετάγεται) και στο τέλος όλο το\nΑποσύρουμεαπό τη φωτιά τη κατσαρόλα καιρίχνουμε μέσα το γάλα. Καμιά συνταγή δεν είναι απόλυτη, μπορείτε να "παίξετε" με τα υλικά όπως πχ να μειώσετε τη ζάχαρη εάν δεν θέλετε να καταναλώνετε πολύ ή δεν σας αρέσουν τα γλυκά\nΌταν θα ξεκολλάει από το μόνο του το μείγμααπό το πάτο της κατσαρόλας και όταν τη γυρίσετε ελαφρώς στο πλάι τότε το μείγμα είναι έτοιμο\nΠεριχύνουμε πάνω από τον χαλβά τηνσοκολάτακαιαφήνουμε να κρυώσει. Προσθέτουμεκαι το ελαιόλαδο καιαποσύρουμεαπότην φωτιά ανακατεύοντας\nΑφαιρούμε τη κατσαρόλα απο την εστία καιπροσθέτουμε τη καρύδα και το σιρόπι με προσοχή. Εάν θέλετε να αναδημοσιεύσετε κάποια συνταγή ζητήστε τη μέσω προσωπικού μηνύματος και ευχαρίστως θα σας την αποστείλω


Ποτέ μην βάζετε αυτά τα 7 προϊόντα στην κατάψυξη! – Happy Home\nΠοτέ μην βάζετε αυτά τα 7 προϊόντα στην κατάψυξη!\nΛατρεύουμε τους καταψύκτες επειδή διατηρούν φρέσκα τα πολύτιμα τρόφιμά μας για μέρες, εβδομάδες, ακόμα και μήνες (ορισμένες φορές κατά λάθος τα ξεχνάμε για χρόνια!). Μερικά νόστιμα εδέσματα, όπως το παγωτό, είναι φτιαγμένα για να διατηρούνται στην κατάψυξη, ενώ άλλες τροφές και ροφήματα δεν πρέπει να πλησιάζουν στον καταψύκτη. Ορισμένα προϊόντα δεν προορίζονται για κατάψυξη ή δεν αντέχουν την χαμηλή θερμοκρασία. Είσαι περίεργος να μάθεις ποιά προϊόντα είναι αυτά; Κι εγώ δεν ήξερα ότι το νούμερο 3 δεν πρέπει να μπαίνει καθόλου στην κατάψυξη!\nΕίχες ποτέ την επιθυμία να πιείς παγωμένη σαμπάνια, για παράδειγμα την πρωτοχρονιά ή σε άλλη ειδική περίσταση; Αλλά ανακάλυψες ότι το μπουκάλι είναι ζεστό, αφού δεν προνόησες να το βάλεις στο ψυγείο, άρα σκέφτηκες να το βάλεις στην κατάψυξη να κρυώσει; Μην το κάνεις! Η ανθρακοποίηση του υγρού μπορεί να προκαλέσει έκρηξη της φιάλης της σαμπάνιας μέσα στην κατάψυξη. Εκτός από τη σαμπάνια που θα βρίσκεται παντού τριγύρω, θα βρίσκεις θραύσματα γυαλιού παντού. Μπορείς να το αποφύγεις αν δροσίσεις σωστά τη σαμπάνια. Η σωστή εναλλακτική είναι να δροσίσεις τη σαμπάνια σε παγωνιέρα με παγάκια και νερό.\nΌχι, δεν είναι το ίδιο με το παγωμένο γιαούρτι. Το φρέσκο κατεψυγμένο γιαούρτι θα μετατραπεί σε κάτι σαν τυρί κότατζ, ενώ μπορεί να αρχίσει να χωρίζει κατά τη διαδικασία απόψυξης. Όταν το γιαούρτι είναι κατεψυγμένο και μετά ξεπαγώσει, μπορεί να γίνει νερουλό και κοκκώδες. Μπορεί επίσης να αποκτήσει ξινή γεύση. Ωστόσο, το ξεπαγωμένο γιαούρτι παραμένει υγιεινό για κατανάλωση. Αν η σύνθεσή του δεν σε ενοχλεί, δεν υπάρχει λόγος να μην καταναλωθεί το ξεπαγωμένο γιαούρτι.Το νούμερο 6 θα σε καταπλήξει! Προχώρησε αμέσως στην επόμενη σελίδα!